title: Απόφαση 2011/18/ΚΕΠΠΑ του Συμβουλίου, της 14ης Ιανουαρίου 2011 , για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής του Ελεφαντοστού

text:
               15.1.2011

               EL

               Επίσημη Εφημερίδα της Ευρωπαϊκής Ένωσης

               L 11/36

         ΑΠΌΦΑΣΗ 2011/18/ΚΕΠΠΑ ΤΟΥ ΣΥΜΒΟΥΛΊΟΥ
   της 14ης Ιανουαρίου 2011
   για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής του Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας ταεξής:

               (1)

               Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού (1).

               (2)

               Στις 13 Δεκεμβρίου 2010, το Συμβούλιο υπογράμμισε τη σημασία των προεδρικών εκλογών της 31ης Οκτωβρίου και της 28ης Νοεμβρίου 2010 για την επάνοδο της Ακτής του Ελεφαντοστού στην ειρήνη και τη σταθερότητα και δήλωσε ότι η κυρίαρχη βούληση που εξέφρασε ο λαός της Ακτής του Ελεφαντοστού πρέπει απαραιτήτως να γίνει σεβαστή.

               (3)

               Στις 17 Δεκεμβρίου 2010, το Ευρωπαϊκό Συμβούλιο κάλεσε όλους τους πολιτικούς και στρατιωτικούς ηγέτες της Ακτής του Ελεφαντοστού που δεν το έχουν πράξει ακόμη, να τεθούν υπό την εξουσία του δημοκρατικά εκλεγμένου Προέδρου Alassan Ouαttara.

               (4)

               Στις 22 Δεκεμβρίου 2010, το Συμβούλιο εξέδωσε την απόφαση 2010/801/ΚΕΠΠΑ (2) για την τροποποίηση της απόφασης 2010/656/ΚΕΠΠΑ για την επιβολή ταξιδιωτικών περιορισμών εναντίον όσων παρεμποδίζουν τις διαδικασίες ειρήνευσης και εθνικής συμφιλίωσης και ιδίως απειλούν την επιτυχία της εκλογικής διαδικασίας.

               (5)

               Στις 14 Ιανουαρίου 2011, το Συμβούλιο εξέδωσε την απόφαση 2011/17/ΚΕΠΠΑ (3) για την τροποποίηση της απόφασης 2010/656/ΚΕΠΠΑ προκειμένου να συμπεριληφθούν και άλλα πρόσωπα στον κατάλογο των προσώπων που υπόκεινται σε ταξιδιωτικούς περιορισμούς.

               (6)

               Λόγω της σοβαρότητας της κατάστασης στην Ακτή του Ελεφαντοστού, θα πρέπει να επιβληθούν πρόσθετα περιοριστικά μέτρα κατά των προσώπων αυτών.

               (7)

               Επιπλέον, ο κατάλογος των προσώπων που υπόκεινται στα περιοριστικά μέτρα που αναφέρονται στο Παράρτημα ΙΙ της απόφασης 2010/656/ΚΕΠΠΑ, θα πρέπει να τροποποιηθεί και να επικαιροποιηθούν οι πληροφορίες που αφορούν ορισμένα πρόσωπα του καταλόγου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/656/ΚΕΠΠΑ τροποποιείται ως εξής:

               1.

               Το άρθρο 5 αντικαθίσταται από το ακόλουθο κείμενο:
               «Άρθρο 5
               1.   Δεσμεύονται όλα τα κεφάλαια και οι οικονομικοί πόροι που ανήκουν ή ελέγχονται, άμεσα ή έμμεσα, από:

                           α)

                           τα πρόσωπα που αναφέρονται στο Παράρτημα Ι που έχει ορίσει η επιτροπή κυρώσεων κατά το άρθρο 4 παράγραφος 1 στοιχείο α) ή ευρίσκονται στην κατοχή οντοτήτων που ανήκουν ή ελέγχονται, άμεσα ή έμμεσα, από αυτά ή από πρόσωπα τα οποία ενεργούν εξ ονόματός τους ή υπό την εποπτεία τους, όπως έχει ορίσει η επιτροπή κυρώσεων,

                           β)

                           τα απαριθμούμενα στο Παράρτημα ΙΙ πρόσωπα ή οντότητες που δεν περιλαμβάνονται στον κατάλογο του Παραρτήματος Ι και τα οποία παρεμποδίζουν τις διαδικασίες ειρήνευσης και εθνικής συμφιλίωσης και ιδίως απειλούν την επιτυχία της εκλογικής διαδικασίας ή ευρίσκονται στην κατοχή οντοτήτων που ανήκουν ή ελέγχονται, άμεσα ή έμμεσα, από αυτά ή από πρόσωπα τα οποία ενεργούν εξ ονόματός τους ή υπό την εποπτεία τους.

                     2.   Κανένα κεφάλαιο, χρηματοοικονομικό περιουσιακό στοιχείο ή οικονομικός πόρος δεν τίθεται, είτε άμεσα είτε έμμεσα, στη διάθεση των προσώπων ή των οντοτήτων που αναφέρονται στην παράγραφο 1, ούτε και διατίθενται προς όφελος αυτών.
               3.   Τα κράτη μέλη μπορούν να επιτρέπουν εξαιρέσεις από τα μέτρα που αναφέρονται στις παραγράφους 1 και 2 όσον αφορά κεφάλαια και οικονομικούς πόρους, οι οποίοι:

                           α)

                           είναι απαραίτητοι για τις βασικέςδαπάνες, συμπεριλαμβανομένων πληρωμών για τρόφιμα, ενοίκια ή υποθήκες, ιατροφαρμακευτική περίθαλψη, φόρους, ασφάλιστρα και τέλη σε επιχειρήσεις κοινής ωφελείας,

                           β)

                           προορίζονται αποκλειστικά για την καταβολή εύλογων επαγγελματικών αμοιβών και την εξόφληση δαπανών οι οποίες αφορούν την παροχή νομικών υπηρεσιών,

                           γ)

                           προορίζονται αποκλειστικά για την πληρωμή τελών ή χρεώσεων, σύμφωνα με το εθνικό δίκαιο, για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων και οικονομικών πόρων,

                           δ)

                           απαιτούνται για έκτακτες δαπάνες,

                           ε)

                           υπόκεινται σε δικαστική ή διοικητική απόφαση ή μέτρο ή απόφαση διαιτησίας, στην οποία περίπτωση τα κεφάλαια και οι οικονομικοί πόροι μπορούν να χρησιμοποιηθούν για την εκτέλεση της εν λόγω απόφασης ή μέτρου, εφόσον η απόφαση ή μέτρο έχει εκδοθεί πριν από τον ορισμό του οικείου προσώπου ή της οντότητας από την επιτροπή κυρώσεων ή από το Συμβούλιο, και δεν είναι προς όφελος προσώπου ή οντότητας που αναφέρεται στο παρόν άρθρο.

                     Όσον αφορά τα πρόσωπα και τις οντότητες που απαριθμούνται στο Παράρτημα Ι:

                           —

                           οι εξαιρέσεις που αναφέρονται στα στοιχεία α), β) και γ) του πρώτου εδαφίου της παρούσας παραγράφου μπορούν να γίνουν από το ενδιαφερόμενο κράτος μέλος μετά την κοινοποίηση στην επιτροπή κυρώσεων της πρόθεσής του να επιτρέψει, κατά περίπτωση, την πρόσβαση στα εν λόγω κεφάλαια και οικονομικούς πόρους, εφόσον δεν έχει λάβει αρνητική απόφαση από την επιτροπή κυρώσεων εντός δύο εργάσιμων ημερών από την κοινοποίηση αυτή'

                           —

                           η αναφερομένη στο στοιχείο δ) του πρώτου εδαφίου της παρούσας παραγράφου εξαίρεση μπορεί να γίνει από το ενδιαφερόμενο κράτος μέλος μετά την κοινοποίηση στην επιτροπή κυρώσεων και την έγκριση από αυτή'

                           —

                           η αναφερομένη στο στοιχείο ε) του πρώτου εδαφίου της παρούσας παραγράφου εξαίρεση μπορεί να γίνει από το ενδιαφερόμενο κράτος μέλος μετά την κοινοποίηση στην επιτροπή κυρώσεων.

                     4.   Η παράγραφος 2 δεν εφαρμόζεται στην πίστωση των δεσμευμένων λογαριασμών, με:

                           α)

                           τόκους ή άλλα κέρδη σε σχέση με αυτούς τους λογαριασμούς, ή

                           β)

                           ποσά που οφείλονται βάσει συμβάσεων, συμφωνιών ή υποχρεώσεων που είχαν συναφθεί ή προέκυψαν πριν από την ημερομηνία κατά την οποία οι λογαριασμοί αυτοί αποτέλεσαν αντικείμενο περιοριστικών μέτρων βάσει της κοινής θέσης 2004/852/ΚΕΠΠΑ ή της παρούσας απόφασης,

                     εφόσον οι εν λόγω τόκοι, άλλα κέρδη και πληρωμές ποσών εξακολουθούν να υπόκεινται στην παράγραφο 1.»

               2.

               Το άρθρο 10 αντικαθίσταται από το ακόλουθο κείμενο:
               «Άρθρο 10
               1.   Η παρούσα απόφαση αρχίζει να ισχύει την ημερομηνία της εκδόσεώς της.
               2.   Η παρούσα απόφαση επανεξετάζεται, τροποποιείται ή καταργείται, ανάλογα με την περίπτωση, σύμφωνα με τις σχετικές αποφάσεις του Συμβουλίου Ασφαλείας των Ηνωμένων Εθνών.
               3.   Τα αναφερόμενα στο άρθρο 4 παράγραφος 1 στοιχείο β) και στο άρθρο 5 παράγραφος 1 στοιχείο β) μέτρα επανεξετάζονται σε τακτά διαστήματα και, τουλάχιστον, κάθε δώδεκα μήνες. Παύουν να εφαρμόζονται σε σχέση με τα συγκεκριμένα πρόσωπα ή οντότητες, εφόσον το Συμβούλιο καθορίσει, σύμφωνα με την αναφερόμενη στο άρθρο 6 παράγραφος 2 διαδικασία, ότι δεν πληρούνται πλέον οι αναγκαίοι όροι για την εφαρμογή τους.».

         Άρθρο 2
   Το Παράρτημα ΙΙ της απόφασης 2010/656/ΚΕΠΠΑ αντικαθίσταται από το Παράρτημα της παρούσας απόφασης.
   Άρθρο3
   Η παρούσα απόφαση αρχίζει να ισχύει την ημερομηνία της εκδόσεώς της.

      Βρυξέλλες, 14 Ιανουαρίου 2011.

            Για το Συμβούλιο

            Ο Πρόεδρος

         J. MARTONYI

      (1)  ΕΕ L 285, 30.10.2010, σ. 28.

      (2)  ΕΕ L 341, 23.12.2010, σ. 45.

      (3)  Βλέπε σελίδα 31 της παρούσας Επίσημης Εφημερίδας.

      ΠΑΡΑΡΤΗΜΑ

            «ΠΑΡΑΡΤΗΜΑ ΙΙ

               Κατάλογος των προσώπων και οντοτήτων περί των οποίων το άρθρο 4 παράγραφος 1 στοιχείο β) και το άρθρο 5 παράγραφος 1 στοιχείο β)]

            A.   Πρόσωπα

                        Όνομα (και ενδεχόμενα προσωνύμια)

                        Στοιχεία ταυτοποίησης

                        Λόγοι

                        1.

                        κ. Pascal Affi N’Guessan

                        Γεννήθηκε την 1η Ιανουαρίου 1953, στο Bouadikro·
                        αριθμός διαβατηρίου: PD-AE 09DD00013.

                        Πρόεδρος του Λαϊκού Μετώπου της Ακτής Ελεφαντοστού (FPI): Παρακώλυση της διαδικασίας ειρήνευσης και συμφιλίωσης· υποκίνηση του κοινού στο μίσος και στη βία.

                        2.

                        Αντισυνταγματάρχης Nathanaël Ahouman Brouha

                        Γεννήθηκε στις 6 Ιουνίου 1960.

                        Διοικητής της Μοίρας Ασφαλείας της Προεδρίας της Δημοκρατίας (GSPR).
                        Υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός ο οποίος αρνείται να τεθεί υπό την εξουσία του δημοκρατικά εκλεγμένου Προέδρου.

                        3.

                        κ. Aké N'Gbo Gilbert Marie

                        Γεννήθηκε στις 8 Οκτωβρίου 1955 στο Abidjan
                        Αριθμός διαβατηρίου:
                        08 AA 61107 (ημερομηνία λήξης: 2 Απριλίου 2014)

                        Φερόμενος ως Πρωθυπουργός και Υπουργός Προγραμματισμού και Ανάπτυξης: Συμμετοχή στην παράνομη κυβέρνηση του κ. Laurent Gbagbo.

                        4.

                        κ. Pierre Israël Amessan Brou

                        Γενικός Διευθυντής της Ραδιοφωνίας και Τηλεόρασης (RTI) της Ακτής του Ελεφαντοστού.
                        Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και στη βία και συμμετοχή σε εκστρατείες παραπληροφόρησης σχετικά με τις προεδρικές εκλογές του 2010.

                        5.

                        κ. Frank Anderson Kouassi

                        Πρόεδρος του Εθνικού Συμβουλίου Επικοινωνίας Οπτικοακουστικών Μέσων (CNCA):
                        Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και στη βία και συμμετοχή σε εκστρατείες παραπληροφόρησης σχετικά με τις προεδρικές εκλογές του 2010· αρνείται να τεθεί υπό την εξουσία του δημοκρατικά εκλεγμένου Προέδρου.

                        6.

                        κα Nadiani Bamba

                        Γεννήθηκε στις 13 Ιουνίου 1974 στο Abidjan
                        Αριθμός διαβατηρίου: PD - AE 061 FP 04

                        Διευθύντρια του ομίλου Cyclone που εκδίδει την εφημερίδα «Le temps»: Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και στη βία και συμμετοχή σε εκστρατείες παραπληροφόρησης σχετικά με τις προεδρικές εκλογές του 2010.

                        7.

                        κ. Kadet Bertin

                        Γεννήθηκε περί το 1957 στη Mama.

                        Σύμβουλος ασφαλείας του κ. Gbagbo:
                        Παρακώλυση της διαδικασίας ειρήνευσης και συμφιλίωσης· αρνείται να τεθεί υπό την εξουσία του δημοκρατικά εκλεγμένου Προέδρου. Υποκινητής κινημάτων καταστολής και εκφοβισμού.

                        8.

                        Στρατηγός Général Dogbo Blé

                        Γεννήθηκε στις 2 Φεβρουαρίου 1959 στην Daloa.

                        Επικεφαλής της ρεπουμπλικανικής φρουράς.
                        Παρακώλυση της διαδικασίας ειρήνευσης και συμφιλίωσης· υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός ο οποίος αρνείται να τεθεί υπό την εξουσία του δημοκρατικά εκλεγμένου Προέδρου.

                        9.

                        κ. Bohoun Bouabré Paul Antoine

                        Γεννήθηκε στις 9 Φεβρουαρίου 1957, στην Issia
                        Αριθμός διαβατηρίου: PD AE 015 FO 02

                        Πρώην Υπουργός Επικρατείας, ύπατος εκπρόσωπος του FPI:
                        Παρακώλυση της διαδικασίας ειρήνευσης και συμφιλίωσης, άρνηση του αποτελέσματος των προεδρικών εκλογών.

                        10.

                        Αντινομάρχης Oulaï Delefosse

                        Γεννήθηκε στις 28 Οκτωβρίου 1968

                        Υπεύθυνος της Πατριωτικής Ένωσης για την αντίσταση της Μεγάλης Δύσης (UPRGO): Παρακώλυση της διαδικασίας ειρήνευσης και συμφιλίωσης· αρνείται να παραδώσει τα όπλα και να τεθεί υπό την εξουσία του δημοκρατικά εκλεγμένου Προέδρου.

                        11.

                        Ναύαρχος Vagba Faussignau

                        Γεννήθηκε στις 31 Δεκεμβρίου 1954 στη Bobia.

                        Αρχηγός του Ναυτικού της Ακτής Ελεφαντοστού - Υπαρχηγός Επιτελείου: Υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός ο οποίος αρνείται να τεθεί υπό την εξουσία του δημοκρατικά εκλεγμένου Προέδρου.

                        12.

                        Πάστορας Gammi

                        Αρχηγός του κινήματος της Ακτής του Ελεφαντοστού για την απελευθέρωση της Δύσης (MILOCI): Παρακώλυση της διαδικασίας ειρήνευσης και συμφιλίωσης· αρνείται να παραδώσει τα όπλα και να τεθεί υπό την εξουσία του δημοκρατικά εκλεγμένου Προέδρου.

                        13.

                        κ. Laurent Gbagbo

                        Γεννήθηκε στις 31 Μαΐου 1945 στην Gagnoa

                        Φερόμενος ως Πρόεδρος της Δημοκρατίας: Παρακώλυση της διαδικασίας ειρήνευσης και συμφιλίωσης, άρνηση του αποτελέσματος των προεδρικών εκλογών.

                        14.

                        κα Simone Gbagbo

                        Γεννήθηκε στις 20 Ιουνίου 1949 στο Moossou

                        Πρόεδρος της Ομάδας «Λαϊκό Μέτωπο της Ακτής Ελεφαντοστού» (FPI) στην Εθνοσυνέλευση: Παρακώλυση της διαδικασίας ειρήνευσης και συμφιλίωσης· υποκίνηση του κοινού στο μίσος και στη βία.

                        15.

                        Στρατηγός Guiai Bi Poin

                        Γεννήθηκε στις 31 Δεκεμβρίου 1954 στην Gounela.

                        Επικεφαλής του CECOS (Κέντρου Διοίκησης Επιχειρήσεων Ασφαλείας):
                        Παρακώλυση της διαδικασίας ειρήνευσης και συμφιλίωσης· υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός ο οποίος αρνείται να τεθεί υπό την εξουσία του δημοκρατικά εκλεγμένου Προέδρου.

                        16.

                        κ. Denis Maho Glofiei

                        Γεννήθηκε στο Val de Marne

                        Υπεύθυνος του «Μετώπου Απελευθέρωσης της Μεγάλης Δύσης» (FLGO):
                        Παρακώλυση της διαδικασίας ειρήνευσης και συμφιλίωσης· αρνείται να παραδώσει τα όπλα και να τεθεί υπό την εξουσία του δημοκρατικά εκλεγμένου Προέδρου.

                        17.

                        Λοχαγός Anselme Séka Yapo

                        Γεννήθηκε στις 2 Μαΐου 1973 στο Adzopé

                        Σωματοφύλακας της κας Gbagbo:
                        Υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός ο οποίος αρνείται να τεθεί υπό την εξουσία του δημοκρατικά εκλεγμένου Προέδρου.

                        18.

                        κ. Désiré Tagro

                        Γεννήθηκε στις 27 Ιανουαρίου 1959 στην Issia
                        Αριθμός διαβατηρίου:
                        PD - AE 065FH08.

                        Γενικός Γραμματέας της υποτιθέμενης Προεδρίας του κ. Gbagbo: Συμμετοχή στην παράνομη κυβέρνηση του κ. Laurent Gbagbo, άρνηση του αποτελέσματος των προεδρικών εκλογών.
                        Εμπλέκεται στις βίαιες καταστολές των λαϊκών κινημάτων του Φεβρουαρίου, Νοεμβρίου και Δεκεμβρίου 2010.

                        19.

                        κ. Yao N'Dré

                        Γεννήθηκε στις 29 Δεκεμβρίου 1956.

                        Πρόεδρος του Συνταγματικού Συμβουλίου: Παρακώλυση της διαδικασίας ειρήνευσης και συμφιλίωσης, άρνηση του αποτελέσματος των προεδρικών εκλογών· αρνείται να τεθεί υπό την εξουσία του δημοκρατικά εκλεγμένου Προέδρου.

                        20.

                        κ. Yanon Yapo

                        Φερόμενος ως Υπουργός Δικαιοσύνης και Ανθρωπίνων Δικαιωμάτων: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        21.

                        κ. Dogou Alain

                        Γεννήθηκε στις 16 Ιουλίου 1964 στο Aboisso
                        Αριθμός διαβατηρίου:
                        PD-AE/053FR05 (ημερομηνία λήξης: 27 Μαΐου 2011)

                        Φερόμενος ως Υπουργός Άμυνας και Πολιτικής Θητείας:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        22.

                        κ. Emile Guiriéoulou

                        Γεννήθηκε την 1η Ιανουαρίου 1949 στο Guiglo
                        Αριθμός διαβατηρίου:
                        PD-AE/008GO03 (ημερομηνία λήξης: 14 Μαρτίου 2013)

                        Φερόμενος ως Υπουργός Εσωτερικών: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        23.

                        κ. Charles Désiré Noël Laurent Dallo

                        Γεννήθηκε στις 23 Δεκεμβρίου 1955 στην Gagnoa
                        Αριθμός διαβατηρίου:
                        08AA19843 (ημερομηνία λήξης: 13 Οκτωβρίου 2013)

                        Φερόμενος ως Υπουργός Οικονομίας και Οικονομικών:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        24.

                        κ. Augustin Kouadio Komoé

                        Γεννήθηκε στις 19 Σεπτεμβρίου 1961 στο Kokomian
                        Αριθμός διαβατηρίου:
                        PD-AE/010GO03 (ημερομηνία λήξης: 14 Μαρτίου 2013)

                        Φερόμενος ως Υπουργείο Ορυχείων και Ενέργειας: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        25.

                        κα Christine Adjobi Nebout (ή Aya Christine Rosalie Adjobi, το γένος Nebout)

                        Γεννήθηκε στις 24 Ιουλίου 1949 στο Grand Bassam
                        Αριθμός διαβατηρίου:
                        PD-AE/017FY12 (ημερομηνία λήξης: 14 Δεκεμβρίου 2011)

                        Φερόμενη ως Υπουργός Υγείας και Καταπολέμησης του ΑΙDS: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        26.

                        κ. Yapo Atsé Benjamin

                        Γεννήθηκε την 1η Ιανουαρίου 1951 στο Akoupé
                        Αριθμός διαβατηρίου:
                        PD-AE/089GO04 (ημερομηνία λήξης: 1η Απριλίου 2013)·
                        PS-AE/057AN06

                        Φερόμενος ως Υπουργός Οικισμού και Χωροταξίας: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        27.

                        κ. Coulibaly Issa Malick

                        Γεννήθηκε στις 19 Αυγούστου 1953 στο Korhogo
                        Αριθμός διαβατηρίου:
                        PD-AE/058GB05 (ημερομηνία λήξης: 10 Μαΐου 2012)

                        Φερόμενος ως Υπουργός Γεωργίας: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        28.

                        κ. Ahoua Don Mello

                        Γεννήθηκε στις 23 Ιουνίου 1958 στο Bongouanou
                        Αριθμός διαβατηρίου:
                        PD-AE/044GN02 (ημερομηνία λήξης: 23 Φεβρουαρίου 2013)

                        Φερόμενος ως Υπουργός Εξοπλισμού και Εξυγίανσης, εκπρόσωπος τύπου της κυβέρνησης: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        29.

                        κ. N'Goua Abi Blaise

                        Φερόμενος ως Υπουργός Μεταφορών: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        30.

                        κα Anne Jacqueline Lohouès Oble

                        Γεννήθηκε στις 7 Νοεμβρίου 1950 στο Dabou
                        Αριθμός διαβατηρίου:
                        PD-AE/050GU08 (ημερομηνία λήξης: 4 Αυγούστου 2013)

                        Φερόμενη ως Υπουργός Εθνικής Παιδείας: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        31.

                        κα Angèle Gnonsoa (ή Zon Sahon)

                        Γεννήθηκε την 1η Ιανουαρίου 1940 στο Taï
                        Αριθμός διαβατηρίου:
                        PD-AE/040ER05 (ημερομηνία λήξης: 28 Μαΐου 2012)

                        Φερόμενη ως Υπουργός Τεχνικής Εκπαίδευσης:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        32.

                        κ. Koffi Koffi Lazare

                        Φερόμενος ως Υπουργός Περιβάλλοντος, Υδάτων και Δασών: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        33.

                        κα Elisabeth Badjo Djékouri,
                        σύζυγος του
                        Dagbo Jeannie

                        Γεννήθηκε στις 24 Δεκεμβρίου 1971 στη Lakota
                        Αριθμός διαβατηρίου: 08AA15517 (ημερομηνία λήξης: 25 Νοεμβρίου 2013)·
                        PS-AE/040HD12 (ημερομηνία λήξης: 1η Δεκεμβρίου 2011)

                        Φερόμενη ως Υπουργός Δημόσιας Διοίκησης: Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        34.

                        κ. Charles Blé Goudé

                        Γεννήθηκε την 1η Ιανουαρίου 1972 στο Kpoh
                        Παλαιό διαβατήριο:
                        DD-AE/088OH12

                        Φερόμενος ως Υπουργός Νεολαίας, Επαγγελματικής Κατάρτισης και Απασχόλησης, Πρόεδρος του Παναφρικανικού Συνεδρίου Νέων και Πατριωτών (COJEP):
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.
                        Προς υπόμνηση: του έχουν επιβληθεί κυρώσεις από το 2005 από το Συμβούλιο Ασφαλείας των ΗΕ

                        35.

                        κ. Philippe Attey

                        Γεννήθηκε στις 10 Οκτωβρίου 1951 στην Agboville
                        Παλαιό διαβατήριο AE/32AH06

                        Φερόμενος ως Υπουργός Βιομηχανίας και Ανάπτυξης του ιδιωτικού τομέα:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo

                        36.

                        κα Danièle Boni Claverie (με υπηκοότητα Γαλλίας και Ακτής Ελεφαντοστού)

                        Φερόμενη ως Υπουργός για τις γυναίκες, την οικογένεια και το παιδί:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        37.

                        κ. Ettien Amoikon

                        Φερόμενος ως Υπουργός Τεχνικών της Πληροφορίας και της Επικοινωνίας:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        38.

                        κ. Ouattara Gnonzié

                        Φερόμενος ως Υπουργός Επικοινωνιών:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        39.

                        κ. Alphonse Voho Sahi

                        Γεννήθηκε στις 15 Ιουνίου 1958 στο Gueyede
                        Αριθμός διαβατηρίου:
                        PD-AE/066FP04 (ημερομηνία λήξης: 1η Απριλίου 2011)

                        Φερόμενος ως Υπουργός πολιτισμού:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        40.

                        κ. Kata Kéké (ή Keke Joseph Kata)

                        Γεννήθηκε την 1η Ιανουαρίου 1951 στην Daloa
                        Αριθμός διαβατηρίου:
                        PD-AE/086FO02 (ημερομηνία λήξης: 27 Φεβρουαρίου 2011)

                        Φερόμενος ως Υπουργός Επιστημονικής Έρευνας:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        41.

                        κ. Franck Guéi

                        Γεννήθηκε στις 20 Φεβρουαρίου 1967
                        Αριθμός διαβατηρίου:
                        PD-AE/082GL12 (ημερομηνία λήξης: 22 Δεκεμβρίου 2012)

                        Φερόμενος ως Υπουργός Αθλητισμού:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo.

                        42.

                        κ. Touré Amara

                        Φερόμενος ως Υπουργός Εμπορίου:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo

                        43.

                        κ. Kouamé Sécré Richard

                        Υπουργός Τουρισμού και Βιοτεχνίας:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo

                        44.

                        κα Anne Gnahouret Tatret

                        Φερόμενη ως Υπουργός Αλληλεγγύης, Ανασυγκρότησης και Κοινωνικής Συνοχής:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo

                        45.

                        κ. Nyamien Messou

                        Γεννήθηκε στις 20 Ιουνίου 1954 στο Bongouanou
                        Παλαιό διαβατήριο PD-AE/056FE05 (ημερομηνία λήξης: 29 Μαΐου 2010)

                        Φερόμενος ως Υπουργός Εργασίας:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo

                        46.

                        κ. Koné Katina Justin

                        Υπουργός αρμόδιος για τον προϋπολογισμό:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo

                        47.

                        κ. N'Guessan Yao Thomas

                        Φερόμενος ως Υπουργός παρά τω Υπουργώ Εθνικής Παιδείας, αρμόδιος για την τριτοβάθμια εκπαίδευση:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με τη συμμετοχή στην παράνομη κυβέρνηση του κ. Laurent Gbagbo

                        48.

                        κα Lago Daléba Loan Odette

                        Γεννήθηκε την 1η Ιανουαρίου 1955 στο Floleu
                        Αριθμός διαβατηρίου:
                        08AA68945 (ημερομηνία λήξης 29 Απριλίου 2014)

                        Φερόμενη ως Υφυπουργός αρμόδια για το σχολικό και σπουδαστικό βίο:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με συμμετοχή στην παράνομη κυβέρνηση του κ. Laurent Gbagbo.

                        49.

                        Georges Armand Alexis Ouégnin

                        Γεννήθηκε στις 27 Αυγούστου 1953 στο Bouake
                        Αριθμός διαβατηρίου:
                        08AA59267 (ημερομηνία λήξης 24 Μαρτίου 2014)

                        Φερόμενος ως Υφυπουργός αρμόδιος για την ιατροφαρμακευτική ασφάλιση::
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με συμμετοχή στην παράνομη κυβέρνηση του κ. M. Laurent Gbagbo.

                        50.

                        κ. Dogo Djéréké Raphaël

                        Φερόμενος ως Υφυπουργός αρμόδιος για τα άτομα με αναπηρίες:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών με συμμετοχή στην παράνομη κυβέρνηση του κ Laurent Gbagbo.

                        51.

                        κ. Dosso Charles Radel Durando

                        Φερόμενος ως Υφυπουργός Αρμόδιος για τα Θύματα Πολέμου:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών· αρνείται να τεθεί υπό την εξουσία του δημοκρατικά εκλεγμένου Προέδρου.

                        52.

                        κ. Timothée Ahoua N'Guetta

                        Γεννήθηκε στις 25 Απριλίου 1931 στο Aboisso
                        Αριθμός διαβατηρίου:
                        PD-AE/084FK10 (ημερομηνία λήξης 20 Οκτωβρίου 2013)

                        Μέλος του Συνταγματικού Συμβουλίου:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών· αρνείται να τεθεί υπό την εξουσία του δημοκρατικά εκλεγμένου Προέδρου.

                        53.

                        κ. Jacques André Daligou Monoko

                        Μέλος του Συνταγματικού Συμβουλίου:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών· αρνείται να τεθεί υπό την εξουσία του δημοκρατικά εκλεγμένου Προέδρου.

                        54.

                        κ. Bruno Wale Ekpo

                        Μέλος του Συνταγματικού Συμβουλίου:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών· αρνείται να τεθεί υπό την εξουσία του δημοκρατικά εκλεγμένου Προέδρου.

                        55.

                        κ. Félix Tano Kouakou

                        Γεννήθηκε στις 12 Μαρτίου 1959 στην Ouelle
                        Αριθμός διαβατηρίου:
                        PD-AE/091FD05 (ημερομηνία λήξης 13 Μαίου 2010)

                        Μέλος του Συνταγματικού Συμβουλίου:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών· αρνείται να τεθεί υπό την εξουσία του δημοκρατικά εκλεγμένου Προέδρου.

                        56.

                        κα Hortense Kouassi Angoran

                        Μέλος του Συνταγματικού Συμβουλίου:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών· αρνείται να τεθεί υπό την εξουσία του δημοκρατικά εκλεγμένου Προέδρου.

                        57.

                        κα Joséphine Suzanne Touré

                        Γεννήθηκε στις 28 Φεβρουαρίου 1972 στο Abidjan
                        Αριθμός διαβατηρίουs:
                        PD-AE/032GL12 (ημερομηνία λήξης 7 Δεκεμβρίου 2012)·
                        08AA62264 (ημερομηνία λήξης 6 Απριλίου 2014)

                        Μέλος του Συνταγματικού Συμβουλίου:
                        Παρακώλυση της διαδικασίας ειρήνευσης και συμφιλίωσης και άρνηση του αποτελέσματος των προεδρικών εκλογών· αρνείται να τεθεί υπό την εξουσία του δημοκρατικά εκλεγμένου Προέδρου.

                        58.

                        κ. Konaté Navigué

                        Γεννήθηκε στις 4 Μαρτίου 1974 στην Tindara
                        Αριθμός διαβατηρίου:
                        PD-AE/076FE06 (ημερομηνία λήξης 5 Ιουνίου 2010)

                        Πρόεδρος της Νεολαίας του Λαϊκού Κόμματος της Ακτής Ελεφαντοστού (FPI):
                        Υποκίνηση του κοινού στο μίσος και τη βία.

                        59.

                        κ. Patrice Baï

                        Σύμβουλος του πρώην Προέδρου Gbagbo για θέματα ασφαλείας: Συντονίζει δράσεις εκφοβισμού της αντιπολίτευσης· αρνείται να τεθεί υπό την εξουσία του δημοκρατικά εκλεγμένου Προέδρου.

                        60.

                        κ. Marcel Gossio

                        Γεννήθηκε στις 18 Φεβρουαρίου 1951 στο Adjamé
                        Αριθμός διαβατηρίου: 08AA14345 (ημερομηνία λήξης 6 Οκτωβρίου 2013)

                        Γενικός Διευθυντής του Αυτόνομου Λιμένα του Abidjan: Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ. Laurent Gbagbo.

                        61.

                        κ. Alphonse Mangly (ή Mangley)

                        Γεννήθηκε την 1η Ιανουαρίου 1958 στο Danané
                        Αριθμός διαβατηρίουs: 04LE57580 (ημερομηνία λήξης 16 Ιουνίου 2011)·
                        PS-AE/077HK08 (ημερομηνία λήξης 3 Αυγούστου 2012)·
                        PD-AE/065GK11 (ημερομηνία λήξης 15 Νοεμβρίου 2012)·
                        PD-AE/065GK11 (ημερομηνία λήξης 15 Νοεμβρίου 2012)

                        Γενικός Διευθυντής Τελωνείων:
                        Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ. Laurent Gbagbo.

                        62.

                        κ. Marc Gnatoa

                        Αρχηγός του FSCO (Μέτωπο ενίσχυσης της ασφάλειας του κεντρικού και δυτικού τμήματος της χώρας): Συμμετείχε σε δράσεις καταστολής. Παρακώλυση της διαδικασίας ειρήνευσης και συμφιλίωσης αρνούμενος τον αφοπλισμό καθώς και να θέσει εαυτόν υπό την εξουσία του δημοκρατικά εκλεγμένου Προέδρου.

                        63.

                        κ. Moussa Touré Zéguen

                        Γεννήθηκε στις 9 Σεπτεμβρίου 1944
                        Παλαιό διαβατήριο: AE/46CR05

                        Γενικός Γραμματέας των GPP (Μονάδες των Πατριωτών για την Ειρήνη):
                        Υπεύθυνος πολιτοφυλακής. Συμμετείχε σε δράσεις καταστολής μετά το δεύτερο γύρο των προεδρικών εκλογών. Παρακώλυση της διαδικασίας ειρήνευσης και συμφιλίωσης αρνούμενος τον αφοπλισμό καθώς και να θέσει εαυτόν υπό την εξουσία του δημοκρατικά εκλεγμένου Προέδρου.

                        64.

                        κα Bro Grébé Geneviève, το γένος Yobou

                        Γεννήθηκε στις 13 Μαρτίου 1953 στο Grand Alepé
                        Αριθμός διαβατηρίου:
                        PD-AE/072ER06 (ημερομηνία λήξης 6 Ιουνίου 2012)

                        Πρόεδρος των Πατριωτικών Γυναικών της Ακτής Ελεφαντοστού:
                        Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και τη βία.

                        65.

                        κα Lorougnon Souhonon Marie Odette, το γένος Gnabri

                        Εθνική Γραμματέας των γυναικών του FPI (Λαϊκού Μετώπου της Ακτής του Ελεφαντοστού):
                        Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και τη βία.

                        66.

                        κ. Felix Nanihio

                        Γενικός Γραμματέας του CNCA (Εθνικό Συμβούλιο Οπτικοακουστικής Επικοινωνίας): Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και τη βία και με συμμετοχή σε εκστρατείες παραπληροφόρησης σχετικά με τις προεδρικές εκλογές του 2010· αρνείται να τεθεί υπό την εξουσία του δημοκρατικά εκλεγμένου Προέδρου.

                        67.

                        κ. Stéphane Kipré

                        Διευθυντής έκδοσης της εφημερίδας Le Quotidien d’Abidjan: Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και τη βία και με συμμετοχή σε εκστρατείες παραπληροφόρησης σχετικά με τις προεδρικές εκλογές του 2010.

                        68.

                        κ. Lahoua Souanga Etienne (ή César Etou)

                        Διευθυντής έκδοσης και αρχισυντάκτης της εφημερίδας Notre Voie:
                        Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και τη βία και με συμμετοχή σε εκστρατείες παραπληροφόρησης σχετικά με τις προεδρικές εκλογές του 2010.

                        69.

                        κ. Jean Baptiste Akrou

                        Γεννήθηκε την 1η Ιανουαρίου 1956 στο Yamoussoukro
                        Αριθμός διαβατηρίου: 08AA15000
                        (ημερομηνία λήξης 5 Οκτωβρίου 2013)

                        Γενικός Διευθυντής της εφημερίδας Fraternité Matin:
                        Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και τη βία και με συμμετοχή σε εκστρατείες παραπληροφόρησης σχετικά με τις προεδρικές εκλογές του 2010.

                        70.

                        Αντιστράτηγος Philippe Mangou

                        Αρχηγός Γενικού Επιτελείου Ενόπλων Δυνάμεων: Παρακώλυση της διαδικασίας ειρήνευσης και συμφιλίωσης υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός που αρνείται να τεθεί υπό την εξουσία του δημοκρατικά εκλεγμένου Προέδρου.

                        71.

                        Στρατηγός Affro (Χωροφυλακή)

                        Αναπληρωτής στην ανώτατη διοίκηση της χωροφυλακής: Παρακώλυση της διαδικασίας ειρήνευσης και συμφιλίωσης υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός που αρνείται να τεθεί υπό την εξουσία του δημοκρατικά εκλεγμένου Προέδρου.

                        72.

                        κ. Ottro Laurent Zirignon

                        Γεννήθηκε την 1η Ιανουαρίου 1943 στη Gagnoa
                        Αριθμός διαβατηρίουs: 08AB47683 (ημερομηνία λήξης 26 Ιανουαρίου 2015)·
                        PD-AE/062FR06 (ημερομηνία λήξης 1η Ιουνίου 2011)·
                        97LB96734

                        Πρόεδρος του Διοικητικού Συμβουλίου της Société Ivoirienne de Raffinage (SIR): Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ. Laurent Gbagbo.

                        73.

                        κ. Kassoum Fadika

                        Γεννήθηκε στις 7 Ιουνίου 1962 στο Man
                        Αριθμός διαβατηρίου: 08AA57836 (ημερομηνία λήξης 1η Απριλίου 2014)

                        Διευθυντής της PETROCI: Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ. Laurent Gbagbo.

                        74.

                        κα Djédjé Mama Ohoua Simone

                        Γεννήθηκε την 1η Ιανουαρίου 1957 στη Zialegrehoa ή στη Gagnoa
                        Αριθμός διαβατηρίου: 08AA23624 (ημερομηνία λήξης 22 Οκτωβρίου 2013);
                        PD-AE/006FR05

                        Γενική Διευθύντρια του Δημόσιου Ταμείου: Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ. Laurent Gbagbo.

                        75.

                        κ. Kessé Feh Lambert

                        Γεννήθηκε στις 22 Νοεμβρίου 1948 στο Gbonne
                        Αριθμός διαβατηρίου:
                        PD-AE/047FP03 (ημερομηνία λήξης 26 Μαρτίου 2011)

                        Γενικός Διευθυντής της Εφορίας: Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        76.

                        κ. Aubert Zohoré

                        Ειδικός σύμβουλος του κ. Gbagbo για τα οικονομικά θέματα: Αρνείται να τεθεί υπό την εξουσία του δημοκρατικά εκλεγμένου Προέδρου.

                        77.

                        κ. Thierry Legré

                        Μέλος του κινήματος της πατριωτικής νεολαίας: Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και τη βία.

                        78.

                        Αντιστράτηγος Kassaraté Edouard Tiapé

                        Ανώτατος διοικητής της Χωροφυλακής: Παρακώλυση της διαδικασίας ειρήνευσης και συμφιλίωσης υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός που αρνείται να τεθεί υπό την εξουσία του δημοκρατικά εκλεγμένου Προέδρου.

                        79.

                        Αντισυνταγματάρχης Babri Gohourou Hilaire

                        Εκπρόσωπος τύπου των Δυνάμεων Ασφαλείας της Ακτής Ελεφαντοστού: Παρακώλυση της διαδικασίας ειρήνευσης και συμφιλίωσης με υποκίνηση του κοινού στο μίσος και τη βία· στρατιωτικός που αρνείται να τεθεί υπό την εξουσία του δημοκρατικά εκλεγμένου Προέδρου.

                        80.

                        Αστυνομικός διευθυντής Yoro Claude

                        Διευθυντής των Μονάδων Επέμβασης της Εθνικής Αστυνομίας: Υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός που αρνείται να τεθεί υπό την εξουσία του δημοκρατικά εκλεγμένου Προέδρου.

                        81.

                        Αρχιφύλακας Loba Gnango Emmanuel Patrick

                        Διοικητής της Ταξιαρχίας κατά των ταραχών (BAE): Υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός που αρνείται να τεθεί υπό την εξουσία του δημοκρατικά εκλεγμένου Προέδρου.

                        82.

                        Πλοίαρχος Guei Badia

                        Ναυτική βάση – Πολεμικό Ναυτικό: Υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός που αρνείται να τεθεί υπό την εξουσία του δημοκρατικά εκλεγμένου Προέδρου.

                        83.

                        Ανθυποπλοίαρχος Ourigou Bawa

                        Ναυτική βάση – Πολεμικό Ναυτικό: Υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός που αρνείται να τεθεί υπό την εξουσία του δημοκρατικά εκλεγμένου Προέδρου.

                        84.

                        Αρχιφύλακας Robe Gogo

                        Αρχηγός του Κέντρου Διοίκησης των Επιχειρήσεων Ασφάλειας (CECOS): Υπεύθυνος για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή Ελεφαντοστού· στρατιωτικός που αρνείται να τεθεί υπό την εξουσία του δημοκρατικά εκλεγμένου Προέδρου.

                        85.

                        κ. Gilbert Anoh N'Guessan

                        Πρόεδρος της Επιτροπής Διαχείρισης του δικτύου παραγωγής καφέ και κακάο (CGFCC): Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ.Laurent Gbagbo.

            B.   Οντότητες

                        Επωνυμία (και ενδεχόμενα προσωνύμια)

                        Στοιχεία ταυτοποίησης

                        Λόγοι

                        1.

                        PETROCI (Εθνική Εταιρία Πετρελαίων της Ακτής Ελεφαντοστού)

                        Abidjan Plateau, Immeuble les Hévéas - 14 boulevard Carde

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        2.

                        SIR (Société Ivoirienne de Raffinage) (Εταιρία Διυλιστηρίων της Ακτής Ελεφαντοστού)

                        Abidjan Port Bouët, Route de Vridi – Boulevard de Petit Bassam

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        3.

                        Αυτόνομος λιμένας του Abidjan

                        Abidjan Vridi, Λιμενική ζώνη

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        4.

                        Αυτόνομος λιμένας San Pedro

                        San Pedro, Λιμενική ζώνη
                        Αντιπροσωπία στο Abidjan: Κτίριο Ancien Monoprix, έναντι σταθμού Gare Sud Plateau - 1ος όροφος από την πλευρά της Rue du Commerce

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        5.

                        BNI (Εθνική Τράπεζα Επενδύσεων)

                        Abidjan Plateau, Avenue Marchand – Κτίριο SCIAM

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        6.

                        BFA (Τράπεζα Χρηματοδότησης της Γεωργίας)

                        Abidjan Plateau, Rue Lecoeur – Κτίριο Alliance B, 2ος – 4ος όροφος

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        7.

                        Τράπεζα Versus

                        Abidjan Plateau, Avenue Botreau Roussel – Κτίριο CRRAE UMOA, όπισθεν BCEAO, έναντι της rue des Banques

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        8.

                        CGFCC (επιτροπή διαχείρισης του δικτύου παραγωγής καφέ και κακάο)

                        Abidjan Plateau - Immeuble CAISTAB, 23ος όροφος

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        9.

                        APROCANCI (Ένωση Παραγωγών Φυσικού Καουτσούκ της Ακτής Ελεφαντοστού)

                        Cocody II Plateau Boulevard Latrille – Sicogi, bloc A Κτίριο D 1ος όροφος

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        10.

                        SOGEPE (Εταιρία διαχείρισης των πόρων ηλεκτρικής ενέργειας)

                        Abidjan Plateau, Place de la République - Κτίριο EECI, 15ος όροφος

                        Συνεισφέρει στη χρηματοδότηση της παράνομης κυβέρνησης του κ.Laurent Gbagbo.

                        11.

                        RTI (Ραδιοφωνία Τηλεόραση της Ακτής Ελεφαντοστού)

                        Cocody Boulevard des Martyrs, 08 - BP 883 - Abidjan 08 - Côte d'Ivoire

                        Υποκίνηση του κοινού στο μίσος και τη βία με συμμετοχή σε εκστρατείες παραπληροφόρησης σχετικά με τις προεδρικές εκλογές 2010.»


title: 2013/613/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με το κλείσιμο των λογαριασμών του Οργανισμού του Ευρωπαϊκού GNSS για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/333

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με το κλείσιμο των λογαριασμών του Οργανισμού του Ευρωπαϊκού GNSS για το οικονομικό έτος 2011
   (2013/613/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού του Ευρωπαϊκού GNSS για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού του Ευρωπαϊκού GNSS για το οικονομικό έτος 2011, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΕ) αριθ. 912/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, σχετικά με τη σύσταση Οργανισμού του Ευρωπαϊκού GNSS (4), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0065/2013),

               1.

               εγκρίνει το κλείσιμο των λογαριασμών του Οργανισμού του Ευρωπαϊκού GNSS για το οικονομικό έτος 2011·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Οργανισμού του Ευρωπαϊκού GNSS, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 208.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 276 της 20.10.2010, σ. 11.

      (5)  ΕΕ L 357 της 31.12.2002, σ. 72.


Avis juridique important

|

31987D0177

87/177/ΕΟΚ: Απόφαση του Συμβουλίου της 9ης Φεβρουαρίου 1987 για τη σύναψη των συμφωνιών—πλαισίων επιστημονικής και τεχνικής συνεργασίας μεταξύ των Ευρωπαϊκών Κοινοτήτων και του Βασιλείου της Σουηδίας, της Ελβετικής Συνομοσπονδίας, της Δημοκρατίας της Φινλανδίας, του Βασιλείου της Νορβηγίας και της Δημοκρατίας της Αυστρίας

Επίσημη Εφημερίδα αριθ. L 071 της 14/03/1987 σ. 0029 - 0029

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 9ης Φεβρουαρίου 1987  για τη σύναψη των συμφωνιών-πλαισίων επιστημονικής και τεχνικής συνεργασίας μεταξύ των Ευρωπαϊκών Κοινοτήτων και του Βασιλείου της Σουηδίας, της Ελβετικής Συνομοσπονδίας, της Δημοκρατίας της Φινλανδίας, του Βασιλείου της Νορβηγίας και της Δημοκρατίας της Αυστρίας  (87/177/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι, οι συμφωνίες-πλαίσια επιστημονικής και τεχνικής συνεργασίας μεταξύ των Ευρωπαϊκών Κοινοτήτων και του Βασιλείου της Σουηδίας (2), της Ελβετικής Συνομοσπονδίας (3), της Δημοκρατίας της Φινλανδίας (4), του Βασιλείου της Νορβηγίας (5) και της Δημοκρατίας της Αυστρίας (6) υπογράφηκαν αντίστοιχα στις 13 Ιανουαρίου 1986, 8 Ιανουαρίου 1986, 29 Απριλίου 1986, 27 Ιουνίου 1986 και 15 Ιουλίου 1986·  ότι θα πρέπει να εγκριθούν αυτές οι συμφωνίες-πλαίσια,  ΑΠΟΦΑΣΙΖΕΙ:  Άρθρο 1  Οι συμφωνίες-πλαίσια επιστημονικής και τεχνικής συνεργασίας μεταξύ των Ευρωπαϊκών Κοινοτήτων και του Βασιλείου της Σουηδίας, της Ελβετικής Συνομοσπονδίας, της Δημοκρατίας της Φινλανδίας, του Βασιλείου της Νορβηγίας και της Δημοκρατίας της Αυστρίας εγκρίνονται εξ ονόματος της Ευρωπαϊκής Οικονομικής Κοινότητας.  Άρθρο 2  Ο πρόεδρος του Συμβουλίου πραγματοποιεί την ανακοίνωση που προβλέπεται στο άρθρο 13 των συμφωνιών-πλαισίων (7) όσον αφορά την Ευρωπαϊκή Οικονομική Κοινότητα.  Βρυξέλλες, 9 Φεβρουαρίου 1987.  Για το Συμβούλιο  Ο Πρόεδρος  M. EYSKENS  (1) ΕΕ αριθ. C 7 της 12. 1. 1987.  (2) ΕΕ αριθ. L 313 της 22. 11. 1985, σ. 1.  (3) ΕΕ αριθ. L 313 της 22. 11. 1985, σ. 5.  (4) ΕΕ αριθ. L 78 της 24. 3. 1986, σ. 23.  (5) ΕΕ αριθ. L 78 της 24. 3. 1986, σ. 26.  (6) ΕΕ αριθ. L 216 της 5. 8. 1986, σ. 7.  (7) Η ημερομηνία έναρξης ισχύος των συμφωνιών θα δημοσιευθεί στην Επίσημη Εφημερίδα των Ευρωπαϊκών Κοινοτήτων με την φροντίδα της Γενικής Γραμματείας του Συμβουλίου.


title: 2006/770/ΕΚ: Απόφαση της Επιτροπής, της 9ης Νοεμβρίου 2006 , περί τροποποιήσεως του παραρτήματος του κανονισμού (ΕΚ) αριθ. 1228/2003 σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας   (Κείμενο που παρουσιάζει ενδιαφέρον για τον ΕΟΧ)

text:
               11.11.2006

               EL

               Επίσημη Εφημερίδα της Ευρωπαϊκής Ένωσης

               L 312/59

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 9ης Νοεμβρίου 2006
   περί τροποποιήσεως του παραρτήματος του κανονισμού (ΕΚ) αριθ. 1228/2003 σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας
   (Κείμενο που παρουσιάζει ενδιαφέρον για τον ΕΟΧ)
   (2006/770/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1228/2003 του Ευρωπαϊκού Κοινοβουλίου και του Συμβουλίου της 26ης Ιουνίου 2003 σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας (1), και ιδίως το άρθρο 8 παράγραφος 4,
   Εκτιμώντας τα εξής:

               (1)

               Με τον κανονισμό (ΕΚ) αριθ. 1228/2003 καθορίζονται κατευθυντήριες γραμμές σχετικά με τη διαχείριση και τον επιμερισμό του διαθέσιμου δυναμικού μεταφοράς ηλεκτρικής ενέργειας των διασυνδέσεων μεταξύ εθνικών δικτύων.

               (2)

               Θα πρέπει στις ανωτέρω κατευθυντήριες γραμμές να περιληφθούν αποδοτικές μέθοδοι διαχείρισης της συμφόρησης για διασυνοριακές δυναμικότητες διασύνδεσης ηλεκτρικών δικτύων ώστε να διασφαλιστεί αποτελεσματική πρόσβαση στα συστήματα μεταφοράς για τους σκοπούς διασυνοριακών εμπορικών πράξεων.

               (3)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 13 παράγραφος 2 του κανονισμού (ΕΚ) αριθ. 1228/2003,

         ΑΠΟΦΑΣΙΖΕΙ:
   Άρθρο 1
   Το παράρτημα του κανονισμού (ΕΚ) αριθ. 1228/2003 αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 9 Νοεμβρίου 2006.

            Για την Επιτροπή

         Andris PIEBALGS

            Μέλος της Επιτροπής

      (1)  ΕΕ L 176 της 15.7.2003, σ. 1.

      ΠΑΡΑΡΤΗΜΑ
      Κατευθυντήριες γραμμές για τη διαχείριση και τον καταμερισμό της διαθέσιμης δυναμικότητας μεταφοράς ηλεκτρισμού των διασυνδέσεων μεταξύ εθνικών συστημάτων
      1.   Γενικές διατάξεις

                  1.1.

                  Οι ΔΣΜ επιχειρούν να αποδεχθούν όλες τις εμπορικές πράξεις, συμπεριλαμβανομένων εκείνων που συνεπάγονται διασυνοριακό εμπόριο.

                  1.2.

                  Όταν δεν συμβαίνει συμφόρηση, δεν πρέπει να περιορίζεται η πρόσβαση στη διασύνδεση. Οσάκις αυτό αποτελεί συνηθισμένη περίπτωση, δεν χρειάζεται να υπάρχει μόνιμη γενική διαδικασία καταμερισμού για την πρόσβαση σε υπηρεσίες διασυνοριακής μεταφοράς.

                  1.3.

                  Οσάκις οι προγραμματισμένες εμπορικές πράξεις δεν συμβιβάζονται με την ασφαλή λειτουργία του δικτύου, οι ΔΣΜ αμβλύνουν τη συμφόρηση συμμορφούμενοι προς τις απαιτήσεις της επιχειρησιακής ασφάλειας του διασυνδεδεμένου δικτύου, ενώ παράλληλα επιχειρούν να διασφαλίσουν ότι τυχόν συναφείς δαπάνες παραμένουν σε οικονομικώς συμφέρον επίπεδο. Εξετάζεται διορθωτική επανακατανομή ή αντεμπορία σε περιπτώσεις που δεν μπορούν να εφαρμοστούν μέτρα χαμηλότερου κόστους.

                  1.4.

                  Εάν παρουσιαστεί διαρθρωτική συμφόρηση, εφαρμόζονται αμέσως από τους ΔΣΜ ενδεδειγμένοι κανόνες και ρυθμίσεις διαχείρισης της συμφόρησης, που έχουν εκ των προτέρων καθοριστεί και συμφωνηθεί. Οι μέθοδοι διαχείρισης της συμφόρησης διασφαλίζουν ότι οι φυσικές ροές ισχύος που συνδέονται με το σύνολο της καταμερισμένης δυναμικότητας μεταφοράς ανταποκρίνονται προς τα πρότυπα ασφάλειας του δικτύου.

                  1.5.

                  Οι υιοθετούμενες μέθοδοι για τη διαχείριση της συμφόρησης δίνουν επαρκείς οικονομικές ενδείξεις στους παράγοντες της αγοράς και στους ΔΣΜ, προωθούν τον ανταγωνισμό και είναι κατάλληλες για εφαρμογή σε περιφερειακό και κοινοτικών διαστάσεων επίπεδο.

                  1.6.

                  Κατά τη διαχείριση της συμφόρησης δεν επιτρέπεται να γίνεται διάκριση βασιζόμενη στην εμπορική πράξη. Ένα ιδιαίτερο αίτημα για υπηρεσία μεταφοράς απορρίπτεται μόνον όταν πληρούνται αμφότεροι οι κατωτέρω όροι:

                              α)

                              οι επαυξήσεις των φυσικών ροών ισχύος συνεπεία της αποδοχής του εν λόγω αιτήματος να σημαίνουν ότι δεν μπορεί πλέον να υπάρχει εγγύηση για την ασφαλή λειτουργία του συστήματος ηλεκτρισμού, και

                              β)

                              η συνδεόμενη με το εν λόγω αίτημα αξία, σε νομισματικούς όρους, κατά τη διαδικασία διαχείρισης της συμφόρησης, να είναι χαμηλότερη απ' ό,τι όλα τα άλλα αιτήματα για τα οποία υπάρχει πρόθεση αποδοχής για την παροχή της ίδιας υπηρεσίας και υπό τις ίδιες προϋποθέσεις.

                  1.7.

                  Όταν καθορίζονται ενδεδειγμένες περιοχές δικτύου στις οποίες και μεταξύ των οποίων πρόκειται να εφαρμοστεί διαχείριση συμφόρησης, οι ΔΣΜ εμπνέονται από τις αρχές της αποτελεσματικότητας συγκριτικά με το κόστος και ελαχιστοποίησης των αρνητικών επιπτώσεων στην εσωτερική αγορά ηλεκτρικής ενέργειας. Συγκεκριμένα, οι ΔΣΜ δεν επιτρέπεται να περιορίζουν τη δυναμικότητα διασύνδεσης ώστε να επιλύσουν το πρόβλημα της συμφόρησης εντός της δικής τους περιοχής ελέγχου, με εξαίρεση όταν συντρέχουν οι προαναφερόμενοι λόγοι και λόγοι επιχειρησιακής ασφάλειας (1). Αν συμβεί μια τέτοια κατάσταση, αυτή θα περιγράφεται και παρουσιάζεται κατά διαφανή τρόπο από τους ΔΣΜ σε όλους τους χρήστες. Μια τέτοια κατάσταση επιτρέπεται να γίνεται ανεκτή μόνον έως ότου ευρεθεί μακροπρόθεσμη λύση. Η μεθοδολογία και τα αναγκαία έργα για την επίτευξη της μακροπρόθεσμης λύσης θα περιγράφονται και θα παρουσιάζονται κατά διαφανή τρόπο από τους ΔΣΜ σε όλους τους χρήστες.

                  1.8.

                  Όταν εξισορροπείται το δίκτυο εντός της περιοχής ελέγχου μέσω επιχειρησιακών μέτρων στο δίκτυο και μέσω επανακατανομής, ο ΔΣΜ συνεκτιμά τις επενέργειες των εν λόγω μέτρων σε γειτονικές περιοχές ελέγχου.

                  1.9.

                  Το αργότερο έως την 1η Ιανουαρίου 2008, θα θεσπιστούν κατά συντονισμένο τρόπο και υπό ασφαλείς επιχειρησιακές συνθήκες μηχανισμοί για την ολιγόωρη διαχείριση συμφόρησης της δυναμικότητας της γραμμής διασύνδεσης, ώστε να μεγιστοποιούνται οι ευκαιρίες εμπορίας και πρόβλεψης διασυνοριακής εξισορρόπησης.

                  1.10.

                  Οι εθνικές ρυθμιστικές αρχές αξιολογούν σε τακτά διαστήματα τις μεθόδους διαχείρισης της συμφόρησης, αποδίδοντας ιδιαίτερη προσοχή στη συμμόρφωση προς τις αρχές και τους κανόνες που θεσπίζονται στον παρόντα κανονισμό και τις κατευθυντήριες γραμμές, όπως και προς τους όρους και προϋποθέσεις που έχουν τάξει οι ίδιες οι ρυθμιστικές αρχές βάσει των ανωτέρω αρχών και κανόνων. Η αξιολόγηση αυτή περιλαμβάνει διαβούλευση όλων των παραγόντων της αγοράς και εκπόνηση εξειδικευμένων μελετών.

            2.   Μέθοδοι διαχείρισης της συμφόρησης

                  2.1.

                  Οι μέθοδοι διαχείρισης της συμφόρησης θα είναι βασισμένοι στους μηχανισμούς της αγοράς, ώστε να διευκολύνεται η αποδοτική διασυνοριακή εμπορία. Για το σκοπό αυτό, η δυναμικότητα καταμερίζεται μόνο μέσω εμφανών (δυναμικότητας) ή αφανών (δυναμικότητας και ενέργειας) δημοπρασιών. Και οι δύο μέθοδοι επιτρέπεται να συνυπάρχουν στην ίδια διασύνδεση. Για ολιγόωρη εμπορία, μπορεί να χρησιμοποιείται συνεχής συναλλαγή.

                  2.2.

                  Ανάλογα με τις συνθήκες ανταγωνισμού, οι μηχανισμοί διαχείρισης της συμφόρησης πιθανώς να χρειάζεται να προβλέπουν καταμερισμό δυναμικότητας μεταφοράς τόσο μακροπρόθεσμα όσο και βραχυπρόθεσμα.

                  2.3.

                  Κάθε διαδικασία κατανομής δυναμικότητας θα διαθέτει ένα προδιαγεγραμμένο κλάσμα της διαθέσιμης δυναμικότητας διασύνδεσης συν τυχόν εναπομένουσα δυναμικότητα μη κατανεμηθείσα προηγουμένως και τυχόν δυναμικότητα ελευθερούμενη από κατόχους δυναμικότητας που την έλαβαν σε προηγούμενους καταμερισμούς.

                  2.4.

                  Οι ΔΣΜ βελτιστοποιούν το βαθμό στον οποίο η δυναμικότητα είναι αμετάκλητη, συνεκτιμώντας τις υποχρεώσεις και τα δικαιώματα των εμπλεκόμενων ΔΣΜ, όπως και τις υποχρεώσεις και τα δικαιώματα των παραγόντων της αγοράς, ώστε να διευκολύνεται ο ενεργός και αποδοτικός ανταγωνισμός. Ένα εύλογο κλάσμα δυναμικότητας μπορεί να προσφέρεται στην αγορά σε μειωμένο αμετάκλητο βαθμό, σε όλες όμως τις περιπτώσεις θα γίνονται γνωστές στους παράγοντες της αγοράς οι επακριβείς συνθήκες μεταφοράς της ενέργειας σε διασυνοριακές γραμμές.

                  2.5.

                  Τα δικαιώματα πρόσβασης για μακροπρόθεσμους και μεσοπρόθεσμους καταμερισμούς είναι αμετάκλητα δικαιώματα δυναμικότητας μεταφοράς. Κατά τη στιγμή της ανάδειξης του δικαιούχου υπόκεινται στις αρχές της χρήσης–είτε–απώλειας και της χρήσης–είτε–πώλησης.

                  2.6.

                  Οι ΔΣΜ καθορίζουν μια ενδεδειγμένη δομή για τον καταμερισμό δυναμικότητας μεταξύ διαφορετικών χρονικών πλαισίων. Αυτή μπορεί να περιλαμβάνει επιλογή κράτησης ενός ελάχιστου ποσοστού δυναμικότητας διασύνδεσης για ημερήσιο ή ολιγόωρο καταμερισμό. Η δομή αυτή καταμερισμού υπόκειται σε επανεξέταση από τις αντίστοιχες ρυθμιστικές αρχές. Κατά τη διατύπωση των προτάσεών τους, οι ΔΣΜ λαμβάνουν υπόψη:

                              α)

                              τα χαρακτηριστικά των αγορών,

                              β)

                              τις επιχειρησιακές συνθήκες, όπως τις επιπτώσεις συνδυασμού αμετάκλητα δηλωμένων χρονοδιαγραμμάτων,

                              γ)

                              το επίπεδο εναρμόνισης των υιοθετούμενων ποσοστών και χρονικών πλαισίων για τους διάφορους ισχύοντες μηχανισμούς καταμερισμού δυναμικότητας.

                  2.7.

                  Ο καταμερισμός δυναμικότητας δεν επιτρέπεται να προβλέπει διακρίσεις μεταξύ παραγόντων της αγοράς που επιθυμούν να χρησιμοποιήσουν τα δικαιώματά τους για να αξιοποιήσουν διμερείς συμβάσεις προσφοράς ή για να υποβάλλουν προσφορές σε συναλλαγές ισχύος. Οι συμβάσεις κατακυρώνονται στις προσφορές υψηλότερης τιμής, είτε είναι εμφανείς είτε αφανείς σε δεδομένο χρονικό πλαίσιο.

                  2.8.

                  Στις ζώνες όπου οι αγορές οικονομικών προβλέψεων ηλεκτρικής ενέργειας είναι καλώς αναπτυγμένες και έχουν δείξει την αποτελεσματικότητά τους, το σύνολο της δυναμικότητας διασύνδεσης μπορεί να καταμερίζεται μέσω αφανούς δημοπρασίας.

                  2.9.

                  Εκτός από την περίπτωση των νέων γραμμών διασύνδεσης, οι οποίες απολαύουν εξαιρέσεως βάσει του άρθρου 7 του κανονισμού, δεν επιτρέπεται ο καθορισμός εφεδρικών τιμών σε μεθόδους καταμερισμού δυναμικότητας.

                  2.10.

                  Όλοι οι δυνητικοί παράγοντες της αγοράς επιτρέπεται κατ' αρχήν να συμμετέχουν στη διαδικασία καταμερισμού, χωρίς περιορισμούς. Για να αποφευχθεί η δημιουργία ή επιδείνωση προβλημάτων σχετικών με δυνητική χρήση δεσπόζουσας θέσης τυχόν παίκτη της αγοράς, οι σχετικές ρυθμιστικές ή/και αρμόδιες για τις συνθήκες ανταγωνισμού αρχές, όποτε κρίνεται αναγκαίο, μπορεί να επιβάλλουν περιορισμούς εν γένει ή σε μεμονωμένη επιχείρηση λόγω δεσπόζουσας θέσης στην αγορά.

                  2.11.

                  Οι παράγοντες της αγοράς ορίζουν αμετάκλητα την εκ μέρους των χρήση της δυναμικότητας στους ΔΣΜ εντός καθορισμένης προθεσμίας για κάθε χρονικό πλαίσιο. Η προθεσμία ορίζεται έτσι ώστε οι ΔΣΜ να είναι σε θέση να επαναδιαθέτουν αχρησιμοποίητη δυναμικότητα προς επανακαταμερισμό κατά το επόμενο σχετικό χρονικό πλαίσιο, συμπεριλαμβανομένων των ολιγόωρων συνόδων.

                  2.12.

                  Η δυναμικότητα είναι ελεύθερα εμπορεύσιμη σε δευτερογενή βάση, υπό τον όρο ότι ο ΔΣΜ ενημερώνεται επαρκώς πρωτύτερα. Οσάκις ένας ΔΣΜ απορρίπτει τυχόν δευτερογενές εμπόριο (πράξη), αυτό πρέπει να γνωστοποιείται σαφώς και διαφανώς και να εξηγείται σε όλους τους παράγοντες της αγοράς από τον εν λόγω ΔΣΜ, να κοινοποιείται δε στη ρυθμιστική αρχή.

                  2.13.

                  Οι οικονομικές συνέπειες της αδυναμίας τήρησης των υποχρεώσεων που συνδέονται με τον καταμερισμό δυναμικότητας βαρύνουν εκείνους που είναι υπεύθυνοι για την αδυναμία αυτή. Οσάκις οι παράγοντες της αγοράς αδυνατούν να χρησιμοποιήσουν την δυναμικότητα που έχουν δεσμευθεί να χρησιμοποιήσουν ή, στην περίπτωση εμφανώς δημοπρατούμενης δυναμικότητας, αδυνατούν να εμπορευθούν σε δευτερογενή βάση ή να επιστρέψουν τη δυναμικότητα εγκαίρως, χάνουν τα δικαιώματα για την εν λόγω δυναμικότητα και καταβάλλουν χρηματικό ποσό που αντανακλά το σχετικό κόστος. Οποιαδήποτε επιβάρυνση που αντανακλά το κόστος για τη μη χρήση δυναμικότητας πρέπει να είναι δικαιολογημένη και αναλογικού ύψους. Παρομοίως, αν ένας ΔΣΜ δεν τηρήσει την υποχρέωσή του, είναι υπόχρεος αποζημίωσης του παράγοντα της αγοράς για την απώλεια δικαιωμάτων δυναμικότητας. Για το σκοπό αυτό, δεν λαμβάνονται υπόψη τυχόν παρεπόμενες απώλειες. Οι έννοιες και μέθοδοι καίριας σημασίας για τον προσδιορισμό των οικονομικών ευθυνών που συνεπάγεται η αδυναμία τήρησης των υποχρεώσεων προκαθορίζονται ως προς τις οικονομικές συνέπειες, υπόκεινται δε σε επανεξέταση από τις σχετικές εθνικές ρυθμιστικές αρχές ή την εθνική ρυθμιστική αρχή.

            3.   Συντονισμός

                  3.1.

                  Ο καταμερισμός δυναμικότητας σε μια διασύνδεση αποτελεί αντικείμενο συντονισμού και εφαρμόζεται χρησιμοποιώντας από κοινού διαδικασίες καταμερισμού από τους εμπλεκόμενους ΔΣΜ. Στις περιπτώσεις όπου οι εμπορικές συναλλαγές μεταξύ δύο χωρών (ΔΣΜ) αναμένεται να επηρεάσουν σοβαρά τις συνθήκες φυσικής ροής σε τυχόν τρίτη χώρα (ΔΣΜ), οι μέθοδοι διαχείρισης της συμφόρησης συντονίζονται μεταξύ όλων των ΔΣΜ που επηρεάζονται τοιουτοτρόπως, μέσω από κοινού διαδικασίας διαχείρισης της συμφόρησης. Οι εθνικές ρυθμιστικές αρχές και οι ΔΣΜ διασφαλίζουν τη μη μονομερή επινόηση διαδικασίας διαχείρισης της συμφόρησης που έχει σοβαρές επενέργειες στις φυσικές ροές ηλεκτρικής ενέργειας σε άλλα δίκτυα.

                  3.2.

                  Το αργότερο με ημερομηνία έναρξης την 1η Ιανουαρίου 2007, εφαρμόζονται μια από κοινού συντονιζόμενη μέθοδος διαχείρισης της συμφόρησης και διαδικασία για τον καταμερισμό δυναμικότητας στην αγορά τουλάχιστον ετησίως, μηνιαίως και για την επαύριον, μεταξύ των χωρών στις ακόλουθες ζώνες (περιφέρειες):

                              α)

                              Βόρεια Ευρώπη (δηλαδή Δανία, Σουηδία, Φινλανδία, Γερμανία και Πολωνία),

                              β)

                              Βορειοδυτική Ευρώπη (δηλαδή χώρες Μπενελούξ, Γερμανία και Γαλλία),

                              γ)

                              Ιταλία (δηλαδή Ιταλία, Γαλλία, Γερμανία, Αυστρία, Σλοβενία και Ελλάδα),

                              δ)

                              Κεντρική και Ανατολική Ευρώπη (δηλαδή Γερμανία, Πολωνία, Τσεχική Δημοκρατία, Σλοβακία, Ουγγαρία, Αυστρία και Σλοβενία),

                              ε)

                              Νοτιοδυτική Ευρώπη (δηλαδή Ισπανία, Πορτογαλία και Γαλλία),

                              στ)

                              Ηνωμένο Βασίλειο, Ιρλανδία και Γαλλία,

                              ζ)

                              Βαλτικές χώρες (δηλαδή Εσθονία, Λεττονία και Λιθουανία).

                        Σε διασύνδεση στην οποία εμπλέκονται χώρες που ανήκουν σε περισσότερες από μία ζώνες, η εφαρμοζόμενη μέθοδος διαχείρισης μπορεί να διαφέρει ώστε να διασφαλίζεται η συμβατότητα με τις μεθόδους που εφαρμόζονται σε άλλες ζώνες στις οποίες ανήκουν οι εν λόγω χώρες. Στην περίπτωση αυτή, οι ΔΣΜ προτείνουν τη μέθοδο διαχείρισης η οποία υπόκειται σε επανεξέταση από τις σχετικές ρυθμιστικές αρχές.

                  3.3.

                  Οι ζώνες που αναφέρονται στο σημείο 2.8 επιτρέπεται να διαθέτουν το σύνολο της δυναμικότητας διασύνδεσης μέσω καταμερισμού για την επαύριον.

                  3.4.

                  Καθορίζονται συμβατές διαδικασίες διαχείρισης της συμφόρησης και στις επτά ανωτέρω ζώνες, με σκοπό τη δημιουργία μιας αληθώς ενοποιημένης εσωτερικής ευρωπαϊκής αγοράς ηλεκτρικής ενέργειας. Οι δραστηριοποιούμενοι στην αγορά δεν πρέπει να έρχονται αντιμέτωποι με ασύμβατα περιφερειακά συστήματα.

                  3.5.

                  Με σκοπό την προώθηση ισότιμου και αποτελεσματικού ανταγωνισμού, καθώς και της διασυνοριακής εμπορίας, ο συντονισμός μεταξύ ΔΣΜ εντός των παρατιθέμενων στο ανωτέρω σημείο 3.2 ζωνών περιλαμβάνει όλα τα βήματα, από τον υπολογισμό της δυναμικότητας και τη βελτιστοποίηση του καταμερισμού, έως την ασφαλή λειτουργία του δικτύου, με σαφή απόδοση ευθυνών. Ο συντονισμός περιλαμβάνει, συγκεκριμένα:

                              α)

                              Τη χρήση κοινού μοντέλου μεταφοράς το οποίο πραγματεύεται αποδοτικά αλληλοεξαρτώμενες φυσικές ροές σε βρόχο και λαμβάνοντας υπόψη τις υφιστάμενες ασυμφωνίες μεταξύ φυσικών και εμπορικών ροών,

                              β)

                              Τον καταμερισμό και την ανάδειξη δικαιούχου δυναμικότητας ώστε να αντιμετωπίζονται αποδοτικά αλληλοεξαρτώμενες φυσικές ροές σε βρόχο,

                              γ)

                              Τις πανομοιότυπες υποχρεώσεις σε κατόχους δυναμικότητας για την παροχή πληροφοριών σχετικά με τη, σκοπούμενη χρήση της δυναμικότητας, δηλαδή ανάδειξη δικαιούχου δυναμικότητας (για εμφανείς δημοπρασίες),

                              δ)

                              Πανομοιότυπα χρονικά πλαίσια και προθεσμίες υποβολής των προσφορών,

                              ε)

                              Πανομοιότυπες δομές για τον καταμερισμό δυναμικότητας μεταξύ διαφορετικών χρονικών πλαισίων (π.χ. 1 ημέρας, 3 ωρών, 1 εβδομάδας κλπ.) και από πλευράς παρτίδων πωλούμενης δυναμικότητας (ποσότητες ισχύος σε MW, MWh, κλπ.),

                              στ)

                              Συνεπές συμβατικό πλαίσιο με τους παράγοντες της αγοράς,

                              ζ)

                              Επαλήθευση των ροών για συμμόρφωση προς τις απαιτήσεις ασφάλειας του δικτύου για επιχειρησιακό προγραμματισμό και για λειτουργία σε κλίμακα πραγματικού χρόνου,

                              η)

                              Λογιστική παρακολούθηση και τακτοποίηση πράξεων διαχείρισης της συμφόρησης.

                  3.6.

                  Ο συντονισμός περιλαμβάνει επίσης την ανταλλαγή πληροφοριών μεταξύ των ΔΣΜ. Η φύση, ο χρόνος και η συχνότητα ανταλλαγής πληροφοριών είναι συμβατή προς τις δραστηριότητες του σημείου 3.5 και τη λειτουργία των αγορών ηλεκτρικής ενέργειας. Η ανταλλαγή αυτή πληροφοριών θα επιτρέπει ειδικότερα στους ΔΣΜ να προβλέπουν όσο γίνεται καλύτερα τη συνολική κατάσταση στο διασυνδεδεμένο δίκτυο, ώστε να εκτιμούν τις ροές στο δίκτυό τους και τις διαθέσιμες δυναμικότητες διασύνδεσης. Όποιος ΔΣΜ συγκεντρώνει πληροφορίες για λογαριασμό άλλων ΔΣΜ υποχρεούται να δίνει στο συμμετέχοντα ΔΣΜ τα αποτελέσματα της συγκέντρωσης στοιχείων.

            4.   Χρονοδιάγραμμα για εργασίες επέμβασης στην αγορά

                  4.1.

                  Ο καταμερισμός της διαθέσιμης δυναμικότητας μεταφοράς πραγματοποιείται επαρκώς εκ των προτέρων. Πριν από κάθε καταμερισμό, οι εμπλεκόμενοι ΔΣΜ δημοσιεύουν από κοινού την προς καταμερισμό δυναμικότητα, λαμβάνοντας υπόψη, όταν κρίνεται αναγκαίο, την ελευθερούμενη δυναμικότητα από τυχόν αμετάκλητα δικαιώματα μεταφοράς και, οσάκις έχει σημασία, τις συναφείς εκκαθαρισμένες αναδείξεις δικαιούχων, παράλληλα με τυχόν χρονικές περιόδους στη διάρκεια των οποίων θα μειωθεί ή δεν θα είναι διαθέσιμη η δυναμικότητα (λόγω συντήρησης, για παράδειγμα).

                  4.2.

                  Συνεκτιμώντας πλήρως την ασφάλεια δικτύου, η ανάδειξη δικαιούχων δυναμικότητας μεταφοράς πραγματοποιείται επαρκώς εκ των προτέρων, πριν από τις για την επαύριον συνόδους όλων των σχετικών οργανωμένων αγορών και πριν από τη δημοσίευση της προς καταμερισμό δυναμικότητας βάσει του για την επαύριον ή ολιγόωρου μηχανισμού κατανομής. Οι αναδείξεις δικαιούχων δυναμικότητας μεταφοράς κατά την αντίθετη κατεύθυνση εκκαθαρίζονται ώστε να γίνεται αποδοτική χρήση της διασύνδεσης.

                  4.3.

                  Διαδοχικοί ολιγόωροι καταμερισμοί διαθέσιμης δυναμικότητας μεταφοράς για την ημέρα D πραγματοποιούνται τις ημέρες D-1 και D, μετά την έκδοση των ενδεικτικών ή πραγματικών χρονοδιαγραμμάτων παραγωγής της επαύριον.

                  4.4.

                  Όταν καταστρώνεται παρέμβαση στο διασυνδεδεμένο δίκτυο για την επαύριον, οι ΔΣΜ ανταλλάσσουν πληροφορίες με γειτονικούς ΔΣΜ, συμπεριλαμβανομένων της προβλεπόμενης τοπολογίας διασυνδεδεμένου δικτύου, του βαθμού διαθεσιμότητας και της προβλεπόμενης παραγωγής μονάδων ηλεκτροπαραγωγής και των ροών φορτίου, ώστε να βελτιστοποιείται η χρήση του συνολικού δικτύου μέσω επιχειρησιακών μέτρων σε συμμόρφωση προς τους κανόνες για ασφαλή λειτουργία του διασυνδεδεμένου δικτύου.

            5.   Διαφάνεια

                  5.1.

                  Οι ΔΣΜ δημοσιεύουν τα πάσης φύσεως στοιχεία που συνδέονται με το βαθμό διαθεσιμότητας του δικτύου, την πρόσβαση σε αυτό και τη χρήση του, συμπεριλαμβανομένης εκθέσεως για το πού και γιατί υφίσταται συμφόρηση, τις εφαρμοζόμενες μεθόδους για τη διαχείριση της συμφόρησης και τα σχέδια για τη μελλοντική διαχείρισή της.

                  5.2.

                  Οι ΔΣΜ δημοσιεύουν γενική περιγραφή της εφαρμοζόμενης μεθόδου διαχείρισης της συμφόρησης υπό διαφορετικές περιστάσεις, για την μεγιστοποίηση της διαθέσιμης δυναμικότητας στην αγορά, και γενικό μηχανισμό για τον υπολογισμό της δυναμικότητας διασύνδεσης για τα διάφορα χρονικά πλαίσια, με βάση τις πραγματικά επικρατούσες στο δίκτυο ηλεκτρικές και φυσικές συνθήκες. Ένας τέτοιος μηχανισμός υπόκειται σε επανεξέταση των ρυθμιστικών αρχών των οικείων κρατών μελών.

                  5.3.

                  Η διαχείριση της συμφόρησης και οι διαδικασίες καταμερισμού δυναμικότητας που χρησιμοποιούνται, μαζί με τους χρόνους και τις διαδικασίες για υποβολή αίτησης για δυναμικότητα, περιγραφή των προσφερόμενων προϊόντων και των υποχρεώσεων και δικαιωμάτων αμφοτέρων των ΔΣΜ και του φορέα που αποκτά τη δυναμικότητα, συμπεριλαμβανομένων των οικονομικών ευθυνών που συνεπάγεται η αδυναμία τήρησης των υποχρεώσεων, περιγράφονται αναλυτικά και γίνονται διαθέσιμα κατά διαφανή τρόπο από τους ΔΣΜ σε όλους τους δυνητικούς χρήστες του δικτύου.

                  5.4.

                  Τα επιχειρησιακά και προγραμματικά πρότυπα ασφάλειας αποτελούν αναπόσπαστο τμήμα των πληροφοριών που δημοσιεύουν οι ΔΣΜ σε ανοικτό και ανακοινώσιμο στο κοινό έγγραφο. Το έγγραφο αυτό υπόκειται επίσης σε επανεξέταση από τις εθνικές ρυθμιστικές αρχές.

                  5.5.

                  Οι ΔΣΜ δημοσιεύουν τα πάσης φύσεως σχετικά στοιχεία που αφορούν το διασυνοριακό εμπόριο, με βάση τις καλύτερες δυνατές προβλέψεις. Προκειμένου να εκπληρώσουν την υποχρέωση αυτή, οι οικείοι παράγοντες της αγοράς διαβιβάζουν στους ΔΣΜ τα σχετικά στοιχεία. Ο τρόπος κατά τον οποίο δημοσιεύονται οι πληροφορίες αυτές υπόκειται σε επανεξέταση από τις ρυθμιστικές αρχές. Οι ΔΣΜ δημοσιεύουν τουλάχιστον τα εξής:

                              α)

                              ετησίως: πληροφορίες σχετικά με τη μακροπρόθεσμη εξέλιξη της υποδομής μεταφοράς και τον αντίκτυπό της στη δυναμικότητα διασυνοριακής μεταφοράς·

                              β)

                              μηνιαίως: προβλέψεις, για τον επόμενο μήνα και το επόμενο έτος, της δυναμικότητας μεταφοράς προς διάθεση στην αγορά, λαμβάνοντας υπόψη τις πάσης φύσεως πληροφορίες που διαθέτουν οι ΔΣΜ τη στιγμή υπολογισμού των προβλέψεων (π.χ. αντίκτυπος της θερινής και χειμερινής εποχής στη δυναμικότητα των γραμμών, συντήρηση στο διασυνδεδεμένο δίκτυο, βαθμός διαθεσιμότητας των μονάδων ηλεκτροπαραγωγής κλπ.)·

                              γ)

                              εβδομαδιαίως: προβλέψεις, για την επόμενη εβδομάδα, της δυναμικότητας μεταφοράς προς διάθεση στην αγορά, λαμβάνοντας υπόψη τις πάσης φύσεως σχετικές πληροφορίες που διαθέτουν οι ΔΣΜ κατά τη στιγμή υπολογισμού των προβλέψεων, όπως η πρόβλεψη του καιρού, οι προγραμματισμένες εργασίες συντήρησης του διασυνδεδεμένου δικτύου, ο βαθμός διαθεσιμότητας των μονάδων ηλεκτροπαραγωγής κλπ.·

                              δ)

                              ημερησίως: πρόβλεψη, για την επαύριον και σε ολιγόωρη βάση, της δυναμικότητας μεταφοράς προς διάθεση στην αγορά για κάθε αγοραία χρονική μονάδα, λαμβάνοντας υπόψη όλες τις εκκαθαρισμένες αναδείξεις δικαιούχου για την επαύριον, τα χρονοδιαγράμματα παραγωγής της επαύριον, τις προβλέψεις ζήτησης ισχύος και τις προγραμματισμένες εργασίες συντήρησης του διασυνδεδεμένου δικτύου·

                              ε)

                              την ήδη καταμερισμένη συνολική δυναμικότητα, ανά αγοραία χρονική μονάδα, και όλες τις σχετικές συνθήκες υπό τις οποίες μπορεί να χρησιμοποιείται η δυναμικότητα αυτή (π.χ. συμψηφιστική τιμή δημοπράτησης, υποχρεώσεις για τον τρόπο κατά τον οποίο θα χρησιμοποιηθεί η δυναμικότητα κλπ.), ώστε να προσδιορίζεται τυχόν εναπομένουσα δυναμικότητα·

                              στ)

                              την καταμερισμένη δυναμικότητα όσο συντομότερα γίνεται μετά από κάθε κατανομή, καθώς και την ένδειξη των καταβληθεισών τιμών·

                              ζ)

                              τη συνολική χρησιμοποιούμενη δυναμικότητα, ανά αγοραία χρονική μονάδα, αμέσως μετά την ανάδειξη δικαιούχου·

                              η)

                              όσο γίνεται πλησιέστερα στον πραγματικό χρόνο: συγκεντρωτικές πραγματοποιηθείσες εμπορικές και φυσικές ροές, ανά αγοραία χρονική μονάδα, συμπεριλαμβανομένης περιγραφής των συνεπειών τυχόν διορθωτικών επεμβάσεων των ΔΣΜ (όπως περικοπών) για την επίλυση προβλημάτων του δικτύου ή του συστήματος·

                              θ)

                              εκ των προτέρων ενημέρωση σχετικά με προγραμματισμένες διακοπές λειτουργίας και εκ των υστέρων ενημέρωση για την προηγούμενη ημέρα σχετικά με προγραμματισμένες και έκτακτες διακοπές λειτουργίας μονάδων ηλεκτροπαραγωγής ισχύος μεγαλύτερης από 100 MW.

                  5.6.

                  Οι πάσης φύσεως σχετικές πληροφορίες πρέπει να είναι διαθέσιμες στην αγορά εγκαίρως για τη διαπραγμάτευση των πάσης φύσεως πράξεων (όπως ο χρόνος διαπραγμάτευσης ετήσιων συμβάσεων παροχής ηλεκτρισμού σε βιομηχανικούς πελάτες ή ο χρόνος κατά τον οποίο οι προσφορές πρέπει να σταλούν σε οργανωμένες αγορές).

                  5.7.

                  Οι ΔΣΜ δημοσιεύουν τις σχετικές πληροφορίες όσον αφορά την προβλεπόμενη ζήτηση και ηλεκτροπαραγωγή, σύμφωνα με τα χρονικά πλαίσια που αναφέρονται στα σημεία 5.5 και 5.6. Οι ΔΣΜ δημοσιεύουν επίσης τις σχετικές πληροφορίες που είναι αναγκαίες για τη διασυνοριακή αγορά εξισορρόπησης.

                  5.8.

                  Όταν δημοσιεύονται προβλέψεις, θα δημοσιεύονται επίσης και οι εκ των υστέρων πραγματοποιηθείσες τιμές για τις προβλεπόμενες πληροφορίες, κατά τη χρονική περίοδο που ακολουθεί εκείνη για την οποία εφαρμόζεται η πρόβλεψη ή το αργότερο κατά την επόμενη ημέρα (D+1).

                  5.9.

                  Οι πάσης φύσεως πληροφορίες που δημοσιεύονται από τους ΔΣΜ είναι ελεύθερα διαθέσιμες σε εύκολα προσπελάσιμη μορφή. Τα πάσης φύσεως στοιχεία είναι επίσης προσπελάσιμα μέσω κατάλληλων και τυποποιημένων μέσων ανταλλαγής πληροφοριών, προς καθορισμό σε στενή συνεργασία με τους παράγοντες της αγοράς. Τα στοιχεία θα περιλαμβάνουν πληροφορίες για τις παρελθούσες χρονικές περιόδους, κατ' ελάχιστο δυο ετών, ώστε οι νεοεισερχόμενοι στην αγορά να μπορούν επίσης να έχουν πρόσβαση στα εν λόγω στοιχεία.

                  5.10.

                  Σε τακτά διαστήματα, οι ΔΣΜ ανταλλάσσουν επαρκούς ακρίβειας σειρά στοιχείων για το δίκτυο και τη ροή φορτίου, ώστε να υπάρχει δυνατότητα υπολογισμών ροής φορτίου για έκαστο ΔΣΜ στην αντίστοιχη περιοχή του. Η ίδια σειρά στοιχείων γίνεται διαθέσιμη στις ρυθμιστικές αρχές και στην Ευρωπαϊκή Επιτροπή, αν το ζητήσουν. Οι ρυθμιστικές αρχές και η Ευρωπαϊκή Επιτροπή διασφαλίζουν εχεμύθεια στο χειρισμό της σειράς αυτής στοιχείων, στο εσωτερικό των υπηρεσιών και από τυχόν σύμβουλο που διενεργεί αναλυτική εργασία για λογαριασμό τους, με βάση τα εν λόγω στοιχεία.

            6.   Χρήση εισοδήματος συμφόρησης

                  6.1.

                  Οι συνδεόμενες με προκαθορισμένο χρονικό πλαίσιο διαδικασίες διαχείρισης της συμφόρησης μπορεί να παράγουν εισόδημα μόνον εφόσον συμβεί συμφόρηση η οποία δημιουργείται για το εν λόγω χρονικό πλαίσιο, με εξαίρεση την περίπτωση νέων διασυνδετικών γραμμών οι οποίες απολαύουν της εξαίρεσης βάσει του άρθρου 7 του κανονισμού. Η διαδικασία για τη διανομή του ανωτέρου εισοδήματος υπόκειται σε επανεξέταση από τις ρυθμιστικές αρχές και ούτε αλλοιώνει τη διαδικασία καταμερισμού υπέρ κάποιου μέρους που ζητά δυναμικότητα ή ενέργεια ούτε αποτελεί αντικίνητρο για τη μείωση της συμφόρησης.

                  6.2.

                  Οι εθνικές ρυθμιστικές αρχές χειρίζονται κατά διαφανή τρόπο την προτεραιότητα για τη χρήση εισοδήματος που προκύπτει από τον καταμερισμό δυναμικότητας διασύνδεσης.

                  6.3.

                  Το εισόδημα διασύνδεσης επιμερίζεται μεταξύ των εμπλεκόμενων ΔΣΜ σύμφωνα με κριτήρια που συμφωνούνται μεταξύ των εμπλεκόμενων ΔΣΜ και επανεξετάζονται από τις αντίστοιχες ρυθμιστικές αρχές.

                  6.4.

                  Οι ΔΣΜ καθορίζουν σαφώς και εκ των προτέρων τη χρήση που θα κάνουν για τυχόν εισόδημα συμφόρησης που αποκτούν, υποβάλλουν δε αναφορά για το πώς πραγματικά χρησιμοποιήθηκε το εισόδημα αυτό. Οι ρυθμιστικές αρχές επαληθεύουν ότι η εν λόγω χρήση συμμορφούται προς τον παρόντα κανονισμό και τις παρούσες κατευθυντήριες γραμμές και ότι το συνολικό ποσό του εισοδήματος συμφόρησης που προέκυψε από τον καταμερισμό δυναμικότητας διασύνδεσης αφιερώνεται σε έναν ή περισσότερους από τους τρεις σκοπούς που περιγράφονται στο άρθρο 6 παράγραφος 6 του κανονισμού.

                  6.5.

                  Σε ετήσια βάση και έως τις 31 Ιουλίου εκάστου έτους, οι ρυθμιστικές αρχές δημοσιεύουν έκθεση στην οποία εμφαίνεται το ποσό εισοδήματος που συγκεντρώθηκε στο δωδεκάμηνο διάστημα έως τις 30 Ιουνίου του ιδίου έτους και η χρήση που έγινε για τα υπόψη εισοδήματα, μαζί με επαλήθευση ότι η εν λόγω χρήση συμμορφούται προς τον παρόντα κανονισμό και τις παρούσες κατευθυντήριες γραμμές και το συνολικό ποσό του εισοδήματος συμφόρησης αφιερώθηκε σε ένα ή περισσότερους από τους τρεις προδιαγεγραμμένους σκοπούς.

                  6.6.

                  Η χρήση του εισοδήματος συμφόρησης για επενδύσεις προς διατήρηση ή αύξηση δυναμικότητας διασύνδεσης αποδίδεται κατά προτίμηση σε συγκεκριμένα προκαθορισμένα έργα τα οποία συμβάλλουν στην ανακούφιση της υφισταμένης συναφούς συμφόρησης και τα οποία μπορεί επίσης να υλοποιηθούν εντός ευλόγου χρονικού διαστήματος, ιδιαίτερα όσον αφορά τη διαδικασία έγκρισης.

         (1)  Επιχειρησιακή ασφάλεια σημαίνει «διατήρηση του συστήματος μεταφοράς εντός των συμφωνημένων ορίων ασφαλείας».


title: 2013/785/ΕΕ: Απόφαση του Συμβουλίου, της 16ης Δεκεμβρίου 2013 , για τη σύναψη, εξ ονόματος της Ευρωπαικής Ένωσης, του πρωτοκόλλου μεταξύ της Ευρωπαϊκής Ένωσης και του Βασιλείου του Μαρόκου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και του Βασιλείου του Μαρόκου

text:
               21.12.2013

               EL

               Επίσημη Εφημερίδα της Ευρωπαϊκής Ένωσης

               L 349/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Δεκεμβρίου 2013
   για τη σύναψη, εξ ονόματος της Ευρωπαικής Ένωσης, του πρωτοκόλλου μεταξύ της Ευρωπαϊκής Ένωσης και του Βασιλείου του Μαρόκου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και του Βασιλείου του Μαρόκου
   (2013/785/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 6 στοιχείο α) και παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 22 Μαΐου 2006, το Συμβούλιο ενέκρινε τη συμφωνία αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου (1) (εφεξής η «συμφωνία αλιευτικής σύμπραξης»), με την έκδοση του κανονισμού (ΕΚ) αριθ. 764/2006 (2).

               (2)

               Η Ένωση διαπραγματεύτηκε με το Βασίλειο του Μαρόκου ένα νέο πρωτόκολλο με το οποίο παραχωρούνται στα σκάφη της Ένωσης αλιευτικές δυνατότητες στα ύδατα τα οποία υπάγονται στην κυριαρχία ή τη δικαιοδοσία του Βασιλείου του Μαρόκου σχετικά με την αλιεία.

               (3)

               Με την απόφαση 2013/720/ΕΕ (3), το Συμβούλιο επέτρεψε την υπογραφή του εν λόγω πρωτοκόλλου, με την επιφύλαξη της σύναψής του.

               (4)

               Είναι προς το συμφέρον της 'Ενωσης να θέσει σε εφαρμογή τη συμφωνία αλιευτικής σύμπραξης μέσω ενός πρωτοκόλλου που καθορίζει τις αλιευτικές δυνατότητες και την αντίστοιχη χρηματική αντιπαροχή και προσδιορίζει τους όρους προώθησης της υπεύθυνης και βιώσιμης αλιείας στη ζώνη αλίευσης του Βασιλείου του Μαρόκου. Θα πρέπει, συνεπώς, να εγκριθεί το εν λόγω πρωτόκολλο, εξ ονόματος της Ένωσης.

               (5)

               Η συμφωνία αλιευτικής σύμπραξης προβλέπει τη σύσταση μεικτής επιτροπής επιφορτισμένης με την παρακολούθηση της εφαρμογής της συμφωνίας αυτής. Περαιτέρω, σύμφωνα με το πρωτόκολλο, η μεικτή επιτροπή μπορεί να εγκρίνει ορισμένες τροποποιήσεις του πρωτοκόλλου. Προκειμένου να να διευκολυνθεί η έγκριση των εν λόγω τροποποιήσεων, η Ευρωπαϊκή Επιτροπή θα πρέπει να εξουσιοδοτηθεί, με την επιφύλαξη ειδικών όρων, να τις εγκρίνει, βάσει απλουστευμένης διαδικασίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο μεταξύ της Ευρωπαϊκής Ένωσης και του Βασιλείου του Μαρόκου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου ( εφεξής το «πρωτόκολλο») εγκρίνεται, εξ ονόματος της Ένωσης (4).
   Άρθρο 2
   Ο Πρόεδρος του Συμβουλίου προβαίνει, εξ ονόματος της Ένωσης, στην κοινοποίηση, η οποία προβλέπεται στο άρθρο 12 του πρωτοκόλλου.
   Άρθρο 3
   Υπό την επιφύλαξη των διατάξεων και όρων που εκτίθενται στο παράρτημα, η Ευρωπαϊκή Επιτροπή εξουσιοδοτείται να εγκρίνει, εξ ονόματος της 'Ενωσης, τις τροποποιήσεις του πρωτοκόλλου στο πλαίσιο της μεικτής επιτροπής.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 16 Δεκεμβρίου 2013.

            Για το Συμβούλιο

            Ο Πρόεδρος

         V. JUKNA

      (1)  ΕΕ L 141, 29.5.2006, σ. 14.

      (2)  Κανονισμός (ΕΚ) αριθ. 764/2006 του Συμβουλίου, της 22ας Μαΐου 2006, σχετικά με τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου (ΕΕ L 141, 29.5.2006, σ. 1 )

      (3)  ΕΕ L 328 της 7.12.2013, σ. 1.

      (4)  Το πρωτόκολλο δημοσιεύθηκε στην (ΕΕ L 328 της 7.12.2013, σ. 2.) μαζί με την απόφαση της υπογραφής.

      ΠΑΡΑΡΤΗΜΑ

         Πεδίο εφαρμογής των εξουσιών που ανατίθενται και διαδικασία για τον καθορισμό της θέσης της Ένωσης στο πλαίσιο της μεικτής επιτροπής

                  1)

                  Η Επιτροπή εξουσιοδοτείται να διαπραγματεύεται με το Βασίλειο του Μαρόκου και, κατά περίπτωση και με την επιφύλαξη συμμόρφωσης προς το σημείο 3 του παρόντος παραρτήματος, να εγκρίνει τροποποιήσεις του πρωτοκόλλου σχετικά με τα ακόλουθα ζητήματα:

                              α)

                              επανεξέταση των αλιευτικών δυνατοτήτων σύμφωνα με το άρθρο 5 παράγραφος 1 του πρωτοκόλλου,

                              β)

                              απόφαση σχετικά με τις λεπτομέρειες της τομεακής στήριξης σύμφωνα με το άρθρο 6 του πρωτοκόλλου,

                              γ)

                              τεχνικές προδιαγραφές και λεπτομέρειες που εμπίπτουν στις αρμοδιότητες της μεικτής επιτροπής σύμφωνα με το παράρτημα του πρωτοκόλλου,

                  2)

                  Στο πλαίσιο της μεικτής επιτροπής που συγκροτήθηκε δυνάμει της συμφωνίας αλιευτικής σύμπραξης, η Ένωση:

                              α)

                              ενεργεί σύμφωνα με τους στόχους τους οποίους επιδιώκει η Ένωση στο πλαίσιο της κοινής αλιευτικής πολιτικής,

                              β)

                              συμμορφώνεται με τα συμπεράσματα του Συμβουλίου της 19ης Μαρτίου 2012 για την ανακοίνωση της Επιτροπής σχετικά με την εξωτερική διάσταση της κοινής αλιευτικής πολιτικής,

                              γ)

                              προωθεί θέσεις συμβατές με τους σχετικούς κανόνες τους οποίους θεσπίζουν οι περιφερειακές οργανώσεις διαχείρισης της αλιείας.

                  3)

                  Όταν προβλέπεται η λήψη απόφασης, κατά τη διάρκεια συνεδρίασης της μεικτής επιτροπής, σχετικά με τροποποιήσεις του πρωτοκόλλου που αναφέρονται στο σημείο 1, θεσπίζονται οι απαραίτητες διατάξεις ώστε η θέση που καθορίζεται, εξ ονόματος της Ένωσης, να λαμβάνει υπόψη τα πλέον πρόσφατα στατιστικά, βιολογικά και λοιπά συναφή δεδομένα που διαβιβάζονται στην Ευρωπαϊκή Επιτροπή.
                  Προς τον σκοπό αυτό και βάσει των εν λόγωδεδομένων, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά όργανά του, εντός επαρκούς χρονικού διαστήματος πριν από τη συνεδρίαση της μικτής επιτροπής, προπαρασκευαστικό έγγραφο στο οποίο εκτίθενται λεπτομερώς τα συγκεκριμένα στοιχεία της προβλεπόμενης θέσης της Ένωσης, προς εξέταση και έγκριση.
                  Προκειμένου για τα ζητήματα που αναφέρονται στο σημείο 1 στοιχείο α), το Συμβούλιο εγκρίνει την προβλεπόμενη θέση της Ένωσης με ειδική πλειοψηφία. Στις λοιπές περιπτώσεις, η προβλεπόμενη στο προπαρασκευαστικό έγγραφο θέση της Ένωσης θεωρείται ως εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας 20 ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.
                  Εάν, κατά τη διάρκεια επακόλουθων συνεδριάσεων, μεταξύ άλλων και επί τόπου, δεν καθίσταται δυνατή η επίτευξη συμφωνίας ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή τα προπαρασκευαστικά του όργανα.
                  Η Επιτροπή καλείται να λάβει, σε εύθετο χρόνο, όλα τα απαραίτητα μέτρα για να δοθεί συνέχεια στην απόφαση της μεικτής επιτροπής, συμπεριλαμβανομένης, κατά περίπτωση, της δημοσίευσης της συναφούς απόφασης στην Επίσημη Εφημερίδα της Ευρωπαϊκής Ένωσης και της ανακοίνωσης κάθε απαραίτητης πρότασης για την εφαρμογή της εν λόγω απόφασης.


Avis juridique important

|

32004D0182

2004/182/ΕΚ: Απόφαση του Συμβουλίου, της 13ης Ιανουαρίου 2004, για την υπογραφή και την προσωρινή εφαρμογή διοικητικής ρύθμισης υπό μορφή ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το μεταβατικό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία

Επίσημη Εφημερίδα αριθ. L 057 της 25/02/2004 σ. 0016 - 0016

Απόφαση του Συμβουλίουτης 13ης Ιανουαρίου 2004για την υπογραφή και την προσωρινή εφαρμογή διοικητικής ρύθμισης υπό μορφή ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το μεταβατικό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία(2004/182/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής,Εκτιμώντας τα ακόλουθα:(1) Η Επιτροπή διαπραγματεύθηκε διοικητική ρύθμιση υπό μορφή ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το μεταβατικό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία.(2) Πρέπει να υπογραφεί η διοικητική ρύθμιση, με την επιφύλαξη της σύναψής της σε μεταγενέστερη ημερομηνία.(3) Πρέπει να προβλεφθούν ρυθμίσεις για την προσωρινή εφαρμογή της διοικητικής ρύθμισης από την 1η Ιανουαρίου 2004,ΑΠΟΦΑΣΙΖΕΙ:Άρθρο 1Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν), εξ ονόματος της Ευρωπαϊκής Κοινότητας, τη διοικητική ρύθμιση υπό μορφή ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το μεταβατικό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία, με την επιφύλαξη ότι η συμφωνία θα συναφθεί σε μεταγενέστερη ημερομηνία.Το κείμενο της συμφωνίας επισυνάπτεται στην παρούσα απόφαση.Άρθρο 2Η διοικητική ρύθμιση που αναφέρεται στο άρθρο 1 εφαρμόζεται προσωρινά από την 1η Ιανουαρίου 2004.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 13 Ιανουαρίου 2004.Για το ΣυμβούλιοΟ ΠρόεδροςB. Cowen